5 Tip Mengawal Nafsu Seks Sewaktu Bulan Puasa

Selain menahan lapar dan haus, mengawal nafsu seksual atau persetubuhan juga menjadi salah satu perkara yang harus anda lakukan sepanjang bulan puasa. Namun sebahagian orang mungkin merasa ini adalah sukar untuk dilakukan.

Kaji selidik oleh Florida State University menemui bahawa lelaki dewasa yang sihat pada umumnya mungkin mengelamun tentang seks sekurang-kurangnya sekali dalam sehari.

Tapi walaupun nafsu seksual adalah tindak balas semula jadi badan, ini tidak bermakna anda sama sekali tidak boleh mengawalnya.

Untuk mendapatkan ibadah di bulan suci tahun ini tetap lancar dan jauh daripada godaan duniawi, ikuti sejumlah tip di bawah ini untuk mengawal nafsu seks semasa berpuasa.

Untuk mendapatkan lebih banyak info tentang Kesihatan Seksual, sila dapatkannya
di sini.

Tip mengawal nafsu seks persetubuhan semasa puasa

Kemampuan mengawal nafsu seksual sebenarnya berkait rapat dengan kemampuan anda mengawal emosi. Bererti jika anda mudah beremosi, anda juga mungkin mudah terangsang.

Mereka yang lebih cepat panik juga kebiasaannya lebih sukar mengawal diri apabila terangsang. Ini disebabkan bahagian otak yang mengatur gelojak emosi sama dengan bahagian otak yang memproses rangsangan seksual.

Begini caranya untuk mengawal nafsu seks selama beribadah di bulan puasa.

1. Tarik nafas dalam-dalam

Teknik pernafasan boleh menjadi cara yang cukup berkesan untuk mengawal nafsu seksual sewaktu bulan puasa.

Menarik nafas dalam-dalam, relakskan otot, dan meditasi dapat membersihkan fikiran dan menenangkan anda dalam menghadapi keadaan yang merangsang stres.

Emosi negatif boleh mengganggu sistem saraf simpatetik, yang boleh
memberi kesan kepada zakar.
 Ketika anda cemas, panik, atau stres, sistem saraf simpatetik anda menjadi hiperaktif.

Sebagai tindak balas, otak yang terlalu hiperaktif akhirnya mengarahkan zakar untuk cepat-cepat
 mengeluarkan air mani
agar aktiviti otak berkurang.

Ini disebabkan setelah air mani keluar, tubuh dan otak boleh menjadi lebih tenang dan relaks disebabkan pelepasan hormon.

2. Bayang suasana yang menenangkan

Di saat anda merasa terangsang, tutup mata sejenak sambil membayangkan birunya air laut, atau hamparan sawah penuh hijau yang ditemani angin sepoi-sepoi bahasa. Atau, pergilah keluar sebentar untuk menghirup udara segar dan melihat kehijauan di bawah naungan langit biru.

Sains di balik psikologi warna membuktikan bahawa warna biru menghadirkan rasa tenang dan relaks bagi saraf. Warna biru juga memberikan kesan stabil, aman, dan penuh harapan.

Sementara itu, hijau dianggap warna yang menenangkan dan santai. Warna hijau berkait dengan alam dan lingkungan yang sihat.

Selain itu, hijau juga melambangkan harmoni, keseimbangan, serta ketenteraman.

3. Hindari pemikiran ke arah persetubuhan

Salah satu cara utama untuk mengendalikan gairah seksual adalah menghindari orang, tempat, gambar, pandangan, media, pemikiran dan punca apa pun yang menaikkan nafsu berahi.

Anda boleh cuba mengalihkan fikiran dengan melakukan tip yang sama untuk
menahan air kencing
, iaitu dengan menggenggam tangan sekuatnya.

Dengan demikian, fikiran anda boleh dialihkan, daripada keinginan untuk kencing, jadi berusaha sekuat tenaga untuk memeras imaginasi tersebut.

4. Tanamkan fikiran positif

Stres boleh tergambar pada gerak-geri dan pola fikiran anda yang turut menjadi negatif. Namun, usahakan untuk menanam atau berkata positif bagi diri sendiri. Ulangi kata-kata penuh motivasi seperti, “Tenang, saya pasti boleh mengawalnya,”.

Daripada mengelamun di siang tentang pasangan atau perkara-perkara yang erotik, sibukkan diri anda dengan pekerjaan atau hobi tertentu.

Jika fikiran anda sudah terlanjur ke sana, cuba fokuskan pada hal-hal yang boleh
membuat anda kurang gairah.

Misalnya tumpukan perhatian kepada kerja atau memerhatikan trafik lalu lintas di tingkap.

5. Senaman ringan elak persetubuhan

Sewaktu anda terangsang, sebahagian besar aliran darah daripada jantung terus menuju organ seksual. Akibatnya, zakar mungkin mengalami ereksi atau vagina basah kerana mengeluarkan cairan.

Sewaktu anda bersenam atau melakukan aktiviti fizikal yang menyebabkan berpeluh, jantung akan mengalirkan darah ke bahagian tubuh lain yang sedang bekerja.

Contohnya kemaskan rumah berbanding berbaring. Darah akan mengalir lebih deras menuju tangan dan kaki, dan bukannya bahagian intim anda. Maka, kemungkinan zakar ereksi/vagina basah secara tiba-tiba akan berkurang.

Selain itu, senaman mengurangkan kadar
hormon seks testosteron
 sambil meningkatkan hormon stres kortisol.

Dalam tubuh, kortisol berfungsi untuk mengatur tindak balas tubuh terhadap stres, meningkatkan metabolisme gula dalam darah, serta mengawal tekanan darah.


5 Manfaat Pada Kesihatan Jika Tak Pakai Bra, Wah Dada Terasa Lapang!

Tidak memakai bra adalah perkara biasa di luar negara dan untuk diamalkan di Malaysia ia kedengaran janggal. Tetapi sebenarnya ada manfaat kesihatan di sebalik perbuatan tersebut.

Tidak memakai bra

Seharian bekerja, pastinya kita tidak dapat mengelak keadaan badan yang berpeluh dan tidak selesa.

Pastinya untuk wanita, dapat pulang ke rumah, membuka dan menanggalkan coli yang basah akibat peluh adalah perkara yang memberikan keselesaan.

Tetapi ada juga sesetengah wanita yang masih akan memakai bra walaupun ketika di rumah dan pada waktu malam. Sudah tentu kerana berasakan coli dapat membantu
payudara kekal anjal dan sihat.

Jadi adakah ia bermakna tidak memakai bra sesuatu yang tidak bagus untuk payudara anda?

Berdasarkan kajian saintifik, tidak ada bukti yang dapat mengesahkan bahawa coli boleh mengekalkan keremajaan pada payudara.

Malahan pemakaiannya dikatakan akan mengekang payudara daripada membesar atau mencapai daya tarikan semula jadinya.

Baca lebih lanjut tentang Kesihatan Wanita
di sini.

Wanita yang tidak memakai bra

Hasil penyelidikan yang dilakukan oleh seorang Profesor di
Centre Hospitalier Universitaire de Besancon
, Perancis mendapati wanita yang tidak memakai coli memiliki payudara yang lebih anjal berbanding mereka yang kerap memakainya.

Bahkan berlawanan dengan kepercayaan umum, tindakan tidak
menggunakan bra dikatakan dapat melindungi payudara
 daripada graviti.

Malahan tindakan ini membuatkan wanita mempunyai postur lebih baik serta mengembangkan otot-otot di bawah buah dada bagi menyokong dan mengangkatnya.

Apa kebaikan tidak memakai bra dari aspek manfaat kesihatan

Pemakaian coli dianggap sebagai keperluan bagi wanita
 dan akan menimbulkan rasa janggal dan segan jika keadaan adalah sebaliknya.

Apatah lagi apabila hidup dan membesar dalam norma kehidupan manusia yang penuh beradab, seperti di Malaysia.

Namun itu tidak bermakna kita boleh menafikan tentang manfaat kesihatan yang boleh diperolehi jika memilih untuk tidak memakai coli. Anda mungkin boleh lakukannya di rumah.

Ini 5 manfaat kesihatan yang tidak memakai coli:

 Kesihatan kulit payudara

Pemakaian coli secara berkala dan kerap akan cenderung menyebabkan kelembapan, kotoran dan peluh terperangkap pada kulit payudara.

Situasi seperti itu boleh mengakibatkan pori-pori pada sekitar payudara tersumbat dan menimbulkan masalah kerengsaan kulit. Ia lebih kerap dialami oleh
wanita dengan buah dada yang besar
.

Masalah kerengsaan kulit yang berlaku boleh menyebabkan wujudnya jerawat mekanik (
acne mechanica
) – muncul kesan daripada gosokan, geseran atau tekanan pada kulit.

Biasanya jerawat ini dialami kesan pemakaian bra ketika bersenam dan memakai pakaian yang basah akibat berpeluh.

 Peredaran darah

Perasan tak apabila
 anda memakai coli, adakalanya terasa seperti menyesakkan bahagian dada
dan fungsi pernafasan anda?

Itu antara kesan apabila memakai bra selama berjam-jam. Lebih-lebih lagi jika saiz coli itu agak kecil untuk payudara anda.

Keadaan ini akan menjejaskan aliran darah ke bahagian belakang badan dan dinding dada, sekali gus akan menyebabkan kesakitan otot belakang badan.

Jadi apabila anda tidak memakai bra, terutamanya bagi wanita dengan buah dada yang besar, tindakan anda itu akan dapat
meningkatkan fungsi peredaran darah
 menjadi lebih baik.

 Saluran limfa

Kelebihan lain apabila anda memutuskan untuk tidak memakai coli adalah ia dapat meningkatkan fungsi saluran limfa.

Ini membolehkan penyingkiran toksin daripada bahagian sekitar payudara. Sudah tentu, ia juga boleh mencegah pengekalan cairan, ketidakselesaan dan kerengsaan pada buah dada.

 Otot dan bentuk payudara

Terdapat kajian yang mencadangkan bahawa pemakaian bra boleh menyebabkan otot dan ligamen yang menyokong payudara menjadi ‘malas’ dan kesannya buah dada kelihatan kendur dan tidak anjal.

Terdapat wanita yang tidak memakai coli untuk 1 tempoh panjang mengakui bahawa
 payudara mereka tampak tegang, anjal dan lebih menarik
 dari masa ke masa.

Bagi wanita dengan buah dada yang penuh atau besar, mungkin akan berasa lebih tegang pada permulaan tidak memakai coli.

Namun, lama-kelamaan, tindakan tersebut dipercayai dapat meningkatkan kekuatan otot dada dan bahagian belakang serta memberikan sokongan yang baik walaupun tanpa bra.

 Kualiti tidur

Anda mungkin tidak menyedarinya, tetapi
pemakaian bra pada waktu tidur
cenderung menyebabkan tidur terganggu dan kurang nyenyak.

Malahan menanggalkan coli pada waktu malam dipercayai dapat
meningkatkan kualiti tidur
 anda.

Tidak mendapat tidur yang baik dan berkualiti berisiko mengakibatkan keletihan, masalah berkaitan memori serta mengurangkan kewaspadaan pada keesokan harinya.

Memberikan keselesaan

Bagi wanita yang sudah biasa memakai coli pada kebanyakan masa akan berada ‘terdedah’ jika tidak memakai bra.

Namun untuk jangka masa panjang, apabila anda sudah membiasakan diri tanpa coli, ia dapat memberikan rasa keselesaan dan bebas.

Kesan perubahan ini banyak bergantung kepada saiz buah dada anda. Bagi wanita dengan payudara kecil mungkin tidak dapat merasai manfaat drastik tanpa coli berbanding wanita yang mempunyai buah dada besar.


Penyakit Pick

Definisi

Apakah itu penyakit Pick?

Penyakit Pick merupakan sejenis penyakit dementia yang menyerupai penyakit Alzheimer tetapi ia jarang berlaku. Ia menjejaskan salah satu bahagian otak yang mengawal emosi, tingkah laku, perwatakan dan bahasa. Ia juga merupakan sejenis kecelaruan yang dikenali sebagai Frontotemporal Dementia (FTD) atau Frontotemporal Lobar Degeneration(FTLD).

Otak anda menggunakan sejenis sistem penghantaran yang membantu menghantar nutrisi apabila diperlukan. Sistem ini diperbuat daripada protein yang bertindak seperti landasan yang memandu arah kepada nutrisi kepada arah yang ditujui. Protein ini akan memastikan landasan yang betul dan dikenali sebagai tau protein.

Apabila anda mempunyai penyakit Pick, tau protein tidak berfungsi dengan normal. Anda juga mungkin mempunyainya lebih daripada orang biasa.

Ketulan tau protein yang tidak normal dikenali sebagai Pick bodies. Pick bodies “menggelincirkan” sistem penghantaran anda. Landasan ini tidak lagi lurus, dan nutrisi di dalam otak tidak sampai ke destinasi. Ini menyebabkan kerosakan otak yang tidak dapat dibaiki semula.

Apakah kebarangkalian penyakit Pick?

Penyakit Pick ialah penyakit yang jarang berlaku. Ia biasanya didiagnosis di antara umur 40 dan 75 tahun, tetapi ia boleh berlaku kepada orang muda seawal 20 tahun. Lelaki adalah lebih cenderung berbanding wanita. Orang berketurunan Scandinavia adalah lebih berisiko daripada orang biasa. Sila berbincang dengan doktor anda untuk maklumat lanjut.

Simptom

Apakah simptom-simptom penyakit Pick?

Simptom-simptom yang biasa terjadi kepada penyakit Pick adalah:

Sikap agresif terhadap orang lain

Hilang minat terhadap kehidupan seharian

Terlalu sensitif kepada setiap gerak-geri

Rasa kurang senang atau resah

Mempunyai emosi yang tidak menentu yang drastik dan cepat

Mempunyai masalah untuk merasa diri dihargai, mesra atau peduli kepada orang lain

Mempunyai masalah dengan aktiviti yang tidak dirancang

Membuat keputusan yang terburu-buru

Mengulangi perbuatan yang sama

Berkata dan berpelakuan yang tidak senonoh

Sesetengah orang berasa lapar sepanjang masa, dan sesetengah akan membentuk tabiat yang tidak sihat
“sweet tooth”
 dan makan makanan yang manis lebih daripada biasa.

Masalah bahasa biasanya terjadi di peringkat awal penyakit. Pick bodies di bahagian pertuturan otak boleh menimbulkan masalah dengan:

Mengingati nama objek biasa

Melukis bentuk yang mudah menggunakan pensel dan kertas

Memahami perkataan yang ditulis

Pertuturan kerana tutur kata yang terganggu

Biasanya, penghidap penyakit Pick juga mungkin mempunyai:

Hilang ingatan

Masalah untuk bergerak

Otot menjadi kaku atau lemah

Masalah ketika kencing

Masalah dengan koordinasi

Mungkin terdapat beberapa simptom yang tidak dinyatakan di atas. Jika anda mempunyai soalan berkenaan simptom tertentu, sila hubungi doktor anda.

Bilakah saya harus berjumpa doktor anda?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah yang menyebabkan penyakit Pick?

Penyakit Pick, bersama-sama penyakit FTD yang lain, disebabkan oleh jumlah atau jenis protein sel saraf yang tidak normal dikenali sebagai tau. Protein ini dijumpai di dalam setiap sel saraf anda. Jika anda mempunyai penyakit Pick, mereka seringkali bergumpal di dalam bentuk sfera, dikenali sebagai Pick bodies atau sel Pick. Apabila mereka terkumpul di dalam sel saraf otak pada kawasan lob frontal atau temporal, mereka menyebabkan sel-sel tersebut mati. Ini akan mengakibatkan tisu otak mengecil, menghasilkan simptom-simptom dementia.

Pihak saintis masih belum mengetahui punca pembentukan protein yang tidak normal ini. Tetapi ahli genetik telah menjumpai genetik luar biasa yang berkaitan dengan penyakit Pick dan penyakit FTD yang lain. Mereka juga telah mendokumentasikan perkembangan penyakit ini di kalangan keluarga pesakit.

Faktor risiko

Apakah yang meningkatkan risiko saya terhadap penyakit Pick?

Sila berhubung doktor anda untuk maklumat lanjut.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah penyakit Pick didiagnosis?

Untuk mengetahui sekiranya anda mempunyai penyakit Pick, doktor anda akan bertanya tentang simptom anda dan melihat kepada sejarah perubatan anda. Kemudian anda akan menjalani ujian khas yang menguji ingatan anda, tingkah laku,bahasa dan fungsi akal yang lain. Selalunya terdapat ujian bertulis. Anda akan menjawab soalan dengan menulis dan mungkin akan disuruh melukis objek tertentu.

Doktor mungkin akan mengesyorkan ujian darah untuk melihat kepada DNA anda sekiranya anda mempunyai genetik yang mengakibatkan penyakit Pick.

Untuk mendapatkan gambaran yang lebih lanjut tentang apa yang berlaku di dalam otak anda, doktor anda mungkin akan menjalankan ujian pengimejan seperti:

Pengimejan Magnetik Resonans (MRI): Magnet yang kuat dan gelombang radio digunakan untuk menghasilkan imej yang terperinci mengenai otak anda

Single-photon Emission Computed Tomography (SPECT) atau positron emission tomography (PET) scan: Bahan radioaktif dan kamera yang khas akan menghasilkan gambar 3 dimensi untuk menunjukkan kawasan otak anda yang aktif dan yang kurang aktif

Anda juga mungkin akan menjalani suntikan lumbar. Doktor anda akan menggunakan jarum yang panjang untuk mengambil sedikit cecair daripada kawasan tulang belakang untuk ujian saringan. Bagi kes yang jarang, doktor anda mungkin akan mengambil sedikit tisu otak anda untuk diuji. Ini dipanggil biopsi

Bagaimanakah penyakit Pick dirawat?

Tiada rawatan bagi penyakit Pick, atau ubat yang boleh memperlahankannya. Ia boleh berkembang secara perlahan-lahan, tetapi kebiasaannya ia akan menjadi teruk dengan kadar yang tetap. Sesetengah orang boleh hidup selama 10 tahun dengan penyakit ini.

Doktor anda boleh mengesyorkan rawatan untuk merawat simptom-simptom anda. Dia mungkin akan mengesyorkan terapi perilaku untuk mengawal sebarang tingkah laku yang berbahaya dan ubat anti murung untuk meredakan kegelisahan atau perilaku yang berbahaya.

Perubahan gaya hidup dan rawatan sampingan

Apakah perubahan gaya hidup dan rawatan sampingan yang boleh membantu saya menangani penyakit Pick?

Sila berhubung doktor anda untuk maklumat lanjut.

Jika anda mempunyai sebarang pertanyaan, sila berbincang doktor anda untuk memahami penyelesaian terbaik bagi anda.

Hello Health Group tidak menyediakan nasihat perubatan, diagnosis atau sebarang rawatan.


Elak Keguguran Di Awal Kehamilan, Awasi 9 Tanda Anda Sedang Berbadan Dua!

Adakah anda mengandung ataupun tidak? Sesetengah individu wanita
mungkin mengalami simptom dan tanda pada minggu pertama kehamilan semasa trimester pertama.
 Sementara bagi sesetengah individu lain, simptom yang dialami mungkin berlaku sedikit lambat. Terdapat pelbagai simptom dan tanda awal kehamilan yang boleh diperhatikan.

Daripada simptom biasa sehinggalah kepada simptom yang mungkin anda tidak pernah ketahui,
 ia juga boleh dilihat sebagai petunjuk tanda awal mengandung.

Untuk mendapatkan lebih banyak info tentang Kehamilan, sila dapatkannya
di sini.

Antara tanda awal kehamilan

#1. Haid

Ia merupakan satu petunjuk yang klasik dan biasa menjadi tanda awal kehamilan, sama ada anda hamil atau tidak.

Jika kedatangan haid anda melewati tempoh seminggu atau lebih daripada jangkaan yang sepatutnya
, anda berkemungkinan besar sedang mengandung.

Walau bagaimanapun, simptom ini boleh menjadi sesuatu yang mengelirukan jika anda mempunyai
kitaran haid yang tidak teratur.

Jika anda mengalami pendarahan ringan atau bintik darah muncul pada hari sepatutnya anda haid, ini juga mungkin tanda awal kehamilan anda.

#2. Lelehan faraj lebih pekat

Ini juga mungkin tanda awal kehamilan. Anda mungkin mengalami masalah lelehan faraj pada satu-satu tempoh setiap bulan.

Namun, kebanyakan wanita hamil akan
mengalami lelehan faraj yang lebih pekat berbanding hari biasa di mana cecair yang keluar adalah berwarna putih melekit atau kuning pucat
.

Gejala ini biasa dialami semasa berada dalam trimester pertama disebabkan peningkatan hormon dan aliran darah pada vagina.

Namun, awas! Anda mungkin mengalami jangkitan jika mempunyai simptom di bawah:

Lelehan faraj berbau

Kegatalan pada alat sulit

Keluar cecair berwarna hijau-kekuningan

Lelehan sangat pekat atau berair

Maka, segera berjumpa dengan doktor bagi mendapatkan rawatan lanjut.

#3. Tanda awal kehamilan – Payudara bengkak

Anda mungkin akan mula berasa tidak selesa pada bahagian payudara anda. Ini merupakan antara tanda awal kehamilan yang boleh anda sedari.

Payudara anda mungkin akan menjadi bengkak
, dan anda akan merasakan ia terlalu sensitif dengan sentuhan dan boleh menyebabkan anda berasa sakit.

Antara perubahan pada payudara yang boleh menjadi tanda awal mengandung adalah seperti bengkak, kesakitan, sensitif, pejal dan bahagian sekitar areola (puting) menjadi lebih gelap.

#4. Tanda awal kehamilan – Kerap terkencing

Jika anda sering berulang-alik ke tandas kerana ingin terkencing
, ini mungkin berita baik untuk anda. Ini kerana ia boleh menjadi kemungkinan sebagai tanda awal kehamilan untuk anda.

Boleh jadi anda sedang hamil kerana rahim yang sedang membesar menekan-nekan pundi kencing anda.

Rajin-rajinlah untuk melakukan senaman kegel bagi menguatkan otot pelvis.

#5. Mual

Simptom ini boleh berlaku sama ada disertai dengan muntah atau pun tidak.

Simptom ini sering dikaitkan dengan
morning sickness,
walaupun secara hakikatnya, ia boleh terjadi pada bila-bila masa, waktu siang mahupun waktu malam.

Kebiasaannya ia akan bermula sebulan selepas anda disahkan hamil dan simptom awal kehamilan ini boleh berlanjutan 2 hingga 3 bulan.

Tetapi terdapat juga sesetengah individu wanita yang tidak langsung mengalami rasa mual dan loya ini.

Walau bagaimanapun, penyelidik masih kabur mengenai
punca dan faktor yang mewujudkan rasa mual ini semasa tempoh awal kehamilan
, ia dipercayai disebabkan oleh hormon kehamilan.

Semak kitaran haid dan tempoh ovulasi anda dengan menggunakan Kalkulator Kesuburan
di sini.

#6. Kembung perut

Sesetengah wanita hamil
akan mengalami gejala ketidakselesaan pada bahagian perut seperti perut kembung dan berangin
, sehingga membuatkan anda akan kerap sendawa atau terkentut.

Ini sama keadaannya seperti semasa anda mengalami premenstrual syndrome atau PMS.

Ini berikutan regangan rahim yang berlebihan semasa hamil bagi menampung bayi yang bakal lahir.

Bagi mengurangkan jumlah gas pada badan anda sekali gus merawat masalah kembung perut, amalkan pengambilan makanan seperti brokoli, kubis bunga dan jagung.

Jika anda mengalami simptom ini, ini mungkin tanda awal kehamilan anda!

#7. Tidak sedap badan

Rasa letih, lesu dan nak demam? Ini mungkin antara tanda awal kehamilan anda.

Ibu hamil akan mengalami gejala seperti hendak demam dan kurang bertenaga disebabkan tahap hormon yang sedang meningkat ketika ini.

Ada kalanya anda akan rasa letih tanpa sebarang sebab munasabah.

Jadi, perbanyakkanlah berehat supaya badan anda kekal segar.
Pastikan juga anda minum air secukupnya
 dan mendapatkan makanan seimbang untuk membina tenaga.

#8. Menjadi lebih sensitif

Jangan terkejut, sekiranya makanan yang menjadi kegemaran anda sebelum ini terus bertukar menjadi makanan yang anda langsung tidak akan sentuh.

Ini mungkin kerana ketika anda hamil, anda akan menjadi lebih sensitif terhadap sesetengah bau dan deria rasa, jadi anda mungkin mengalami perubahan pada deria anda.

Namun, tiada apa yang perlu anda risaukan.

Seperti tanda awal kehamilan yang lain, tahap sensitif deria anda terhadap bau atau rasa akan kembali pulih seperti biasa apabila badan anda dapat menyesuaikan diri dengan perubahan hormon.

#9. Kekejangan

Sebaik sahaja selepas proses konsepsi berakhir, telur yang disenyawakan akan melekat pada dinding rahim.

Pada waktu ini, anda mungkin akan mengalami kekejangan pada bahagian perut.
Ia dirasakan sama seperti simptom kedatangan haid yang biasa anda lalui.

 Malah, seringkali simptom ini disalah tafsirkan sebagai permulaan kedatangan haid.

Kekejangan ini biasanya tidaklah begitu serius dan akan berkurangan seiring masa.

Tetapi jika kekejangan ini semakin menyakitkan dan kronik, atau disertai dengan simptom lain, sila berjumpa dengan doktor anda untuk mendapatkan pemeriksaan lanjut.


Kulit Anda Jenis Berminyak? Jauhi Tabiat Buruk Ini Jika Mahu Kulit Lebih Cantik

Minyak pada kawasan kulit membantu melindunginya, memastikannya sihat dan melawan tanda-tanda penuaan, namun ramai orang mengalami minyak berlebihan. Kulit berminyak boleh memberi kesan kepada semua peringkat umur dan menyebabkan jerawat dan masalah lain. Namun, apakah punca kulit berminyak?

 Terdapat pelbagai rawatan yang boleh anda lakukan di rumah dan di bawah pengawasan doktor untuk membantu melawan masalah ini. Pastikan anda tidak menyumbang kepada masalah ini dengan mengelakkan kesilapan-kesilapan berikut:

4 Perkara yang menyebabkan kulit penuh minyak

Kerap membasuh muka hingga kulit kering

Membasuh muka boleh menyingkirkan minyak dan membuat kulit berasa lebih ketat, licin, dan segar. Walau bagaimanapun, mereka yang mengalami masalah ini biasanya terlebih  mengeringkan kulit mereka.

Kulit memerlukan minyak semula jadi, dan terlebih membasuh memberi kesan kepada kelenjar minyak dan membuatkannya bertindak balas dengan cuba mengimbangi minyak wajah yang disingkirkan dengan menghasilkan lebih banyak minyak lantas menyebabkan kulit anda tersumbat,
liang roma membesar dan menyebabkan jerawat.

Dermatologi mengesyorkan mencuci muka hanya dua kali sehari: sekali pada waktu pagi dan sekali pada waktu malam.

Anda boleh menggunakan pembersih muka asas untuk mengurangkan kulit berminyak dan boleh menambah cucian ketiga jika anda bekerja sehingga banyak berpeluh.

Anda juga boleh mencuba produk yang
mengandungi asid salisilik
, asid glycolic, atau benzoyl peroksida yang boleh mengawal minyak pada kulit anda dan mencegah jerawat.

Terlebih pelembap membuatkan kulit berminyak

Mereka yang kulit berminyak
sering menggunakan pelembap yang terlalu berat
, atau yang tidak sesuai sama sekali. Untuk 10 minit pertama selepas mencuci muka, semua orang akan merasa kering dan ketat.

Selepas 20 minit, kelenjar minyak merembeskan semula minyak pada kulit, jadi anda perlu menunggu 20 hingga 30 minit untuk melihat jika anda benar-benar memerlukannya.

Ini merupakan salah satu punca kulit berminyak. Daripada menggunakan krim tebal, minyak atau salap berminyak, anda boleh cuba pelembap bebas minyak, serum atau cecair.

Jenis ini kebiasaannya mengandungi gliserin dan humektan (bahan pelembap) yang menarik air keluar ke kulit dan bukannya menyesakkan dengan lebih minyak.

Menggunakan pencuci muka yang salah

Mereka yang mempunyai masalah ini perlu menjauhkan diri dari pencuci berkrim atau berasaskan minyak. Pencuci muka berasaskan buih-adalah yang terbaik kerana bahan-bahannya menyingkirkan minyak dari wajah anda, tetapi tidak mengeringkannya.

Cari pencuci yang berkesan.
 Gunakan, pencuci larut air yang lembut untuk membersihkan muka anda pagi dan malam.

Sebaik-baiknya, pencuci perlu dibilas tanpa meninggalkan sebarang sisa, tidak mengandungi agen pembersihan yang mengeringkan (seperti
 sodium lauryl sulfate
yang mengeringkan kulit), dan harus bebas wangian (
wangian selalunya meradangkan kulit
).

Menggunakan bahan yang salah

Terdapat beberapa sebab utama mengapa kulit bertindak balas secara negatif kepada produk. Produk tidak dirumus dengan bahan-bahan yang boleh merengsakan kulit anda, seperti alkohol atau wangian.

Kedua, anda menggunakan produk yang salah untuk jenis kulit anda. Sebagai contoh, dengan menggunakan produk menyerap minyak sedangkan kulit masalah kering, menggelupas atau menggunakan produk terlalu emolien apabila kulit berminyak dan jerawat adalah masalahnya.

Banyak produk yang mengandungi asid dipasarkan
sebagai produk penjagaan muka berjerawat.
 Produk tersebut sesuai untuk mereka yang yang mempunyai jerawat, mahupun mereka yang hanya mempunyai masalah kulit berminyak.

Anda juga boleh menggunakan beberapa produk dan melihat bagaimana kulit anda bertindak balas. Anda boleh cuba menggunakan produk mengandungi asid seperti asid salisilik, benzoyl peroksida, asid glycolic, atau asid beta-hydroxy.


Makanan Sesuai untuk Kanak-kanak yang Kurang Daya Tumpuan dan Ingatan

Otak kanak-kanak berkembang dengan cepat seawal usia bayi lagi. Apabila mencecah umur 3 tahun, otak bayi sudah berkembang sebanyak 90 peratus. Perkembangan otak bergantung sepenuhnya kepada nutrisi yang mereka ambil. Nutrisi ini merupakan asas kepada otak bagi bayi yang sedang membesar. Diet yang seimbang dan sihat mampu merangsang perkembangan bayi serta meningkatkan daya tumpuan, ingatan dan kebolehan mental.

Sarapan

Pakar nutrisi berpendapat bahawa kanak-kanak yang mengambil sarapan cenderung mempunyai akademik yang lebih bagus dan kurang masalah perilaku berbanding dengan kanak-kanak yang tidak mengambil sarapan. Tetapi pengambilan gula yang tinggi semasa sarapan akan mendatangkan kesan negatif. Ketika bersarapan pastikan kanak-kanak mengambil protein dan karbohidrat kerana makanan jenis ini lebih lambat dicernakan.

Telur.
 Vitamin Choline yang terdapat dalam telur sangat penting untuk otak penghasilan sel memori di dalam otak kanak-kanak. Lebih banyak kanak-kanak anda mempunyai sel ini, lebih kuatlah daya ingatan mereka.

Oat.
 Kanak-kanak yang mengambil oat cenderung mempunyai memori berkaitan ruang dan lokasi yang lebih kuat. Selain itu, oat juga dicernakan dengan lambat. Oleh itu protein yang terdapat dalam oat akan membuatkan kanak-kanak lebih bertenaga.

Beri.
 Strawberi dan beri biru merupakan buah yang kaya dengan antioksida. Makanan yang mengandungi antioksida dapat merangsang fungsi kognitif otak kanak-kanak.

Makan Tengah Hari

Apa yang kanak-kanak makan pada waktu tengah hari akan menentukan tahap tenaga mereka menuju ke waktu petang.

Roti.
 Roti gandum mempunyai serat yang sangat tinggi. Selain itu, tepung yang digunakan untuk membuat roti juga mengandungi folat. Folat merupakan komponen vitamin B yang berfungsi menghasilkan sel memori di dalam otak.

Susu.
 Susu rendah lemak mempunyai kalsium, protein, vitamin D dan fosforus yang penting untuk perkembangan otak. Selain itu kalsium juga dapat merangsang penghasilan insulin dalam badan kanak-kanak.

Buah-buahan.
 Selain membantu kanak-kanak mengatasi masalah sembelit, pengambilan buah-buahan juga akan membuat badan anak anda menjadi lebih sihat dan selesa sekaligus dapat meningkatkan konsentrasi apabila mereka belajar.

Snek

Bagi memastikan kanak-kanak tidak kelesuan apabila berada di rumah, anda boleh memberi snek yang sesuai kepada mereka.

Air.
 Kanak-kanak kebiasaannya minum air dalam kuantiti yang sedikit sepanjang berada di sekolah lalu menyebabkan dehidrasi. Akibatnya, mereka akan mudah berasa lesu dan mudah untuk marah. Ibu bapa perlu memastikan anak mereka minum air setiap kali selepas makan, terutamanya pada hari yang aktif.

Bijirin.
 Selain diambil pada waktu sarapan, bijirin juga boleh diambil sebagai snek. Bijirin mengandungi folat, karbohidrat protein serta merupakan sumber vitamin B12 yang penting untuk daya ingatan yang kuat.

Daging.
 Kebanyakan kanak-kanak di dunia kekurangan zat besi dalam badan. Antara simptom utama permasalahan ini adalah prestasi akademik yang kurang baik. Daging lembu merupakan sumber zat besi yang terbaik. Pengambilan 30 gram daging lembu sehari juga mampu mengubah kapasiti badan untuk menyerap zat besi daripada sumber lain dengan lebih baik.

Hello Health Group
 tidak menyediakan nasihat perubatan, diagnosis, atau rawatan.


Tab Mandian Panas Punca Ketidaksuburan Lelaki: Mitos atau Fakta?

Kiraan sperma rendah adalah salah satu daripada punca biasa ketidaksuburan lelaki. Terdapat beberapa sebab mengapa kiraan sperma rendah, tetapi salah satu punca senyap berbahaya adalah pendedahan kepada haba berlebihan.

Bagaimana suhu boleh menjejaskan sperma anda?

Suhu ideal untuk penghasilan sperma ialah tiga hingga empat darjah di bawah suhu badan normal. Suhu yang lebih tinggi mengganggu pengeluaran sperma. Jadi, pendedahan kerap kepada air panas boleh menyebabkan pengurangan kiraan sperma. Mana-mana suhu yang lebih panas akan memberi kesan kepada kiraan sperma anda, dengan menurunkan kira-kira 40 peratus pada setiap kenaikan satu darjah. Pemanasan berlebihan yang tidak kekal pada buah zakar boleh memberikan kesan yang sama dengan pendedahan kepada perkara seperti sauna, tab mandian panas, dan mandian air panas.

Apa lagi perkara yang boleh membahayakan kesuburan anda?

Kerap menunggang basikal dan memakai pakaian yang ketat boleh memberikan pemanasan sementara, walaupun pemakaian seluar dalam ketat bukanlah punca rasmi yang menyebabkan kenaikan suhu testis. Faktor lain yang boleh menyebabkan haba berlebihan dan menurunkan penghasilan sperma dalam testis ialah persekitaran kerja dan iklim. Kiraan sperma ialah kira-kira 30 peratus rendah pada musim panas. Bekerja dalam persekitaran yang tinggi, seperti di tempat peleburan atau bakeri, juga boleh meningkatkan suhu testis anda.

Anda boleh bertanyakan kepada pengurus anda jika ada sebarang penyelesaian untuk menurunkan jumlah haba yang anda kerap terdedah. Contohnya, mungkin anda boleh mendapat waktu rehat tambahan, atau bekerja di kawasan yang berbeza selama beberapa bulan. Sebagai tambahan, pendedahan kepada haba dalam tempoh masa yang panjang, seperti waktu duduk yang lama, boleh menyebabkan kesuburan merosot secara kekal.

Perlukah anda risau?

Berkenaan pendedahan kepada air panas seperti sauna, dan mandian tab, secara amnya ia dipercayai, sperma boleh pulih dengan cepat jika terdedah kepada haba tersebut. Ia hanya mengambil masa kira-kira seminggu untuk sperma lelaki kembali ke keadaan normal. Walau bagaimanapun, sekurang-kurangnya ada satu kajian yang menunjukkan bahawa proses menghasilkan sperma adalah mengambila masa tiga bulan, jadi jika perkara yang boleh membahayakan penghasilan sperma telah dikeluarkan, namun kiraan sperma biasa mungkin tidak akan kembali sehinggalah selepas tiga bulan.

Adakah anda ingin bergelar bapa? Jika mahu, anda boleh memilih untuk berendam atau mandi dengan air biasa atau sejuk. Kiraan sperma menurun apabila kemaluan anda terdedah pada suhu yang tinggi. Meskipun benar bahawa haba berkait dengan pendedahan tab mandian panas boleh mempengaruhi kiraan sperma dan kualitinya, namun anda tidak perlu bimbang air panas akan menjejaskan sperma dan kesuburan anda, kecuali jika anda memang melakukannya dalam masa yang panjang dan juga setiap hari.


Pelik Tengok Ada Orang Jari Lebih, Kenali Apa itu Polydactyly

Pernahkah anda melihat seseorang individu yang memiliki bilangan jari lebih?
Eh, memang ada ya manusia berjari lebih? Ya, mereka mempunyai jari yang berlebihan sama ada di bahagian tangan atau kaki.
Untuk pengetahuan anda, setiap 1 daripada 1,000 penduduk di dunia ini adalah individu yang dilahirkan memiliki jari lebih dan ia disebut sebagai polydactyly.

Penulis beruntung kerana pernah melihatnya di depan mata memandangkan salah seorang sepupu penulis adalah individu yang memiliki jari berlebihan.

Polydactyly: keunikan jari lebih

Polydactyly adalah nama yang diberikan kepada satu keadaan dimana seseorang individu itu dilahirkan dengan memilliki satu atau lebih jari tambahan.

Ia boleh berlaku sama ada pada sebelah atau kedua-dua bahagian tangan dan kaki. Tangan adalah anggota yang paling mudah mempunyai jari yang lebih berbanding kaki dan ia lebih kerap berlaku dalam kalangan lelaki berbanding wanita.

Simptom polydactyly

Polydactyly akan menyebabkan seseorang memiliki jari tambahan pada bahagian kaki mahupun tangan. Jari-jari tersebut pula mungkin memilki ciri-ciri seperti berikut:

Berfungsi dengan baik secara keseluruhan

Terbentuk secara separuh dengan sedikit tulang, tetapi tiada sendi

Pembentukan kecil tisu lembut tanpa tulang
 yang dipanggil
nubbin

Jenis-jenis polydactyly

Untuk pengetahuan pembaca, terdapat tiga jenis jari lebih yang boleh tumbuh pada seseorang individu.

Duplikasi jari kecil (
ulnar
 atau
postaxial polydactyly
)

Ini adalah jenis yang paling kerap terjadi, dimana jari berlebihan ini terbentuk di sebelah luar jari kelengkeng. Sisi tangan ini dipanggil sebagai sisi ulnar. Apabila ia berlaku pada bahagian kaki, ia digelar sebagai
fibular polydactyly
.

Duplikasi ibu jari (
radial
 atau
preaxial polydactyly
)

Jenis ini kurang berlaku, dan ia berlaku hanya dalam setiap 1,000 hingga 10,000 kelahiran. Jari berlebihan terbentuk di sebelah luar ibu jari pada sisi tangan yang dipanggil sebagai sisi radial. Apabila ia terbentuk pada kaki, ia disebut sebagai
tibial polydactyly
.

Central polydactyly

Ia adalah sejenis keadaan yang amat jarang berlaku. Jari berlebihan tersebut tumbuh pada sendi hujung atau tengah jari. Ia mempunyai nama yang sama jika ia berlaku pada jari kaki.

Apakah sebenarnya penyebab jari lebih ini?

Anda pasti ingin tahu apakah faktor yang menyebabkan berlakunya jari berlebihan ini. Kebanyakannya berlaku disebabkan oleh faktor genetik keluarga.
Jika bukan disebabkan oleh genetik
, ia mungkin terjadi disebabkan oleh perubahan gen bayi semasa berada di dalam janin.

Bagaimana untuk mengesan jari lebih?

Sekiranya anda ke klinik atau hospital, doktor akan melakukan pengimejan X-ray untuk mendiagnosis polydactyly ini. Ini bertujuan untuk melihat struktur tulang pada bahagian tangan atau kaki yang terjejas.

Doktor juga akan bertanyakan soalan mengenai keluarga dan sejarah perubatan untuk mengenal pasti punca terjadinya polydactyly ini.

Selain itu, doktor juga mungkin akan menjalankan beberapa ujian termasuklah:

Kajian
kromosom

Ujian enzim

Kajian metabolik

Bagi mereka yang memiliki polydactyly ini, anda tidak perlu gusar kerana ia tidak merisikokan kesihatan anda. Walau bagaimanapun, jika anda berasa kurang selesa dengan kehadiran jari berlebihan tersebut, anda boleh melakukan pembedahan kecil untuk membuangnya.

Jika tidak mahu membuangnya, anda merupakan salah seorang yang unik dalam dunia kerana memiliki jari tambahan yang tidak dimiliki oleh orang lain. Ketahuilah, anda memilki 11 jari atau lebih dan ia sememangnya sesuatu yang sangat
rare
!


Haid Tak Teratur, Jadi Bila Waktu Subur?

Haid tak teratur bererti anda mengalami ovulasi secara tidak teratur atau dalam beberapa kes, tidak mengalami ovulasi. Kitaran haid dikira daripada hari pertama anda datang haid dan hari terakhir sehari sebelum kedatangan haid seterusnya. Bagi wanita yang mengalami masalah ini, kitaran haid mereka mungkin berubah seperti 26 hari, 28 hari, 21 hari dan sebagainya mengikut bulan.

Ovulasi atau pengeluaran ovum (telur) adalah satu-satunya waktu dalam kitaran haid di mana seorang wanita boleh hamil melalui persenyawaan ovum oleh sperma. Jika anda mempunyai haid tak teratur, anda masih berkemungkinan untuk hamil walaupun menentukan
 waktu subur
 anda mungkin lebih susah.

Berikut beberapa kaedah untuk mengatasi masalah haid tak teratur anda:

1. Tanda kitaran haid anda

Walaupun anda mengalami masalah ini, anda tetap perlu menandakan kitaran anda pada kalendar atas beberapa sebab. Antaranya ialah anda mungkin dapat melihat beberapa petunjuk dalam corak kitaran haid anda atau maklumat tentang kitaran haid anda boleh dikongsikan dengan pakar kesuburan.

Untuk mengira anggaran waktu subur anda, rekod kitaran anda sepanjang tahun dan lihat bilangan hari kitaran terpanjang dan terpendek.  Tolak 18 daripada kitaran haid yang terpendek sebagai hari pertama waktu subur. Sementara 11 hari ditolak daripada kitaran haid terpanjang sebagai hari terakhir waktu subur. Anda akan mendapat anggaran hari pertama dan terakhir waktu subur anda.

26 hari (kitaran haid terpendek) – 18 = 8

32 hari (kitaran haid terpanjang)- 11 = 21

Ini bererti anggaran waktu subur anda adalah pada hari ke-8 hingga hari ke-21 dalam kitaran haid anda.

Haid tak teratur #2. Periksa lendiran serviks

Serviks merujuk kepada bahagian paling bawah rahim yang bersambung dengan vagina anda. Lendiran daripada serviks anda berubah ketika anda mengalami ovulasi. Lendiran serviks beberapa hari pertama selepas haid anda adalah kering. Kemudian akan meningkat sehingga menjadi banyak, licin, jernih dan boleh likat sewaktu ovulasi. Ramai wanita menggambarkannya sama seperti konsistensi putih telur.

3. Suhu badan

Suhu badan anda berubah dengan bermulanya ovulasi. Jika anda mengukur suhu badan anda setiap hari, anda akan mendapati terdapat peningkatan suhu semasa ovulasi berlaku. Ini membolehkan anda menentukan waktu ovulasi.

Haid tak teratur #4. Kit Peramal Ovulasi

Ovulation predictor kit
ialah alat yang digunakan untuk mengesan ovulasi. Bagi mereka yang mengalami masalah ini, anda mungkin perlu melakukan lebih banyak ujian setiap bulan.

Kit ini mengesan hormon
Luteinizing
 (LH) dalam air kencing anda. Terdapat peningkatan hormon ini 24 hingga 48 jam sebelum ovulasi. Kit peramal ovulasi mengesan peningkatan ini dan membolehkan anda mengetahui bahawa anda sedang mengalami ovulasi. Anda boleh merekodkan tarikh ini pada kalendar untuk mengenal pasti corak ovulasi bulanan anda atau berkongsi maklumat kepada pakar kesuburan jika anda masih sukar hamil.

Kombinasi penggunaan kaedah berikut boleh membantu anda meramalkan waktu subur anda dengan lebih tepat. Sebagai contoh, anda boleh menganggarkan waktu subur anda berdasarkan kiraan pada kalendar kemudian memeriksa lendiran serviks, suhu badan atau menggunakan kit sepanjang anggaran waktu subur untuk menentukan ovulasi.

Jangan mudah berputus asa dan dapatkan bantuan daripada pakar jika haid tak teratur dan masih keliru untuk menentukan waktu subur anda.

Kira waktu subur anda di
sini.

Anda mungkin berminat untuk membaca artikel berikut:

Tip Menghilangkan Kekejangan Ketika Haid

Perut Kembung Ketika Haid: Adakah Normal?

Mengapa Tidak Hamil Walaupun Tiada Haid?


Tip Mengatasi Penderaan Domestik

Penderaan domestik adalah kawalan sistematik terhadap seseorang individu oleh individu lain dalam pelbagai bentuk yang berbeza, termasuk penderaan fizikal, emosi, lisan, seksual dan kewangan.

Penderaan domestik mendatangkan impak terhadap kesejahteraan diri seseorang individu. Hampir 75% individu yang mengalami penderaan domestik disasarkan pada persekitaran tempat kerja. Dan pelakunya akan menggunakan sumber tempat kerja seperti telefon, emel, media sosial, dan pelbagai cara lain untuk mengugut, mengganggu dan mendera sama ada pasangan atau bekas pasangan mereka.

Apakah kesan dari penderaan domestik ini?

Berdasarkan kepada jenis penderaan dan tahapnya, ia mungkin memberikan beberapa kesan sampingan. Ini termasuk serangan panik, kegelisahan, kemurungan, masalah untuk tidur, kerap berpeluh, menggigil dan merasa lemah secara fizikal.

Mangsa penderaan juga mungkin akan menderita akibat hilang atau bertambah selera makan, disfungsi seksual, masalah kesihatan mental seperti harga diri yang rendah, kurang keyakinan diri, hilang tumpuan, sering teringat memori buruk, atau mungkin mencuba membunuh diri.

Terdapat juga mangsa yang berdepan masalah seperti peningkatan pengambilan alkohol dan penggunaan dadah, yang membawa kepada penyalahgunaan, sama ada dengan dadah haram atau preskripsi ubatan.

Statistik menunjukkan satu daripada empat wanita di dunia ini akan mengalami penderaan domestik dalam kehidupan mereka. Ini berkemungkinan bermaksud, hampir setiap persekitaran kerja mempunyai kakitangan wanita yang pernah mengalami atau sedang mengalami penderaan domestik. Setiap mereka yang pernah mengalami penderaan ini seharusnya mendapat sokongan tanpa mengira jantina atau jenis penderaan yang dilalui.

Apa yang perlu dilakukan?

Perkara utama yang perlu adalah untuk anda merasa selamat dan berada di tempat selamat. Masalah ini tidak akan berubah jika anda hanya berdiam diri dan tidak melakukan sesuatu. Namun, menyedari bahawa anda berada dalam hubungan yang menyakitkan adalah langkah pertama.

Berikut adalah beberapa tip berguna untuk mengatasi penderaan ini:

Maklumkan kepada keluarga atau rakan tentang apa yang berlaku.

Kenal pasti tempat selamat yang boleh anda pergi apabila anda dalam keadaan bahaya.  Pertimbangkan sebuah bilik yang boleh dikunci, dan jika boleh, sembunyikan telefon bimbit di sana supaya anda boleh meminta bantuan.

Jangan melakukan sebarang perbuatan membalas dendam.

Sentiasa menyimpan rekod tarikh dan masa insiden berlaku di tempat selamat.

Dapatkan nasihat perundangan. Undang-undang yang melindungi wanita adalah hampir sama dengan lelaki, tetapi, mendapat nasihat perundangan adalah penting.

Laporkan sebarang penderaan atau keganasan kepada doktor perubatan atau polis – pastikan mereka mencatatkan setiap kecederaan dan semua butiran penderaan.

Sentiasa mendapatkan rawatan perubatan untuk sebarang kecederaan yang berlaku – jangan pernah menyembunyikan punca sebenar.

Keinginan untuk menjauhi dan meninggalkan hubungan yang menyakitkan ini mungkin menakutkan dan mendatangkan kebimbangan, tetapi sedarlah, bahawa tiada siapa berhak untuk didera walau dalam apa juga keadaan.

Hello Health Group
 tidak memberikan nasihat, diagnosis atau rawatan perubatan.


Tabiat Makan Punca Tekanan Darah Naik Dan Turun? Ini Penjelasannya

Tabiat pemakanan seseorang boleh memberikan kesan kepada kadar bacaan tekanan darah. Bagaimana? Ayuh ikuti perkongsian artikel ini untuk lebih pemahaman mengenainya.

Untuk mendapatkan lebih banyak info tentang Kesihatan Jantung, sila dapatkannya
di sini.

Tabiat pemakanan punca kadar bacaan tekanan darah turun atau lebih tinggi?

Tekanan darah adalah kadar bacaan
blood pressure
 ke dinding arteri ketika ia bergerak
daripada jantung
 ke seluruh tubuh anda.

Secara amnya, tekanan darah di bawah 120/80 adalah normal. Manakala tekanan darah rendah adalah lebih rendah daripada 90/60.
Tekanan darah tinggi
 atau hipertensi pula boleh meningkatkan risiko
serangan jantung
 dan
strok
.

Sekiranya doktor menyarankan untuk anda
mengukur tekanan darah
 di rumah, sebaiknya ambillah ukuran pada waktu
sebelum bersarapan
. Ini kerana bacaan selalunya lebih rendah berbanding selepas makan.

Semasa makan, tubuh akan mengisyaratkan lebihan darah ke perut dan usus kecil. Pada masa sama,
saluran darah
 jauh daripada
sistem pencernaan
 menjadi sempit dan jantung akan
berdegup lebih cepat
 dan kuat.

Manakala aliran dan tekanan darah ke otak, hujung kaki serta bahagian tubuh lain dikekalkan.

Sekiranya saluran darah dan jantung tidak bertindak balas dengan betul terhadap darah tambahan yang dialirkan ke sistem pencernaan, bacaan tekanan darah pada bahagian tubuh lain akan menurun, dikenali sebagai hipotensi postprandial.

Situasi itu boleh mengakibatkan:

Sakit kepala
 ringan

Pening

Pengsan

Jantung

Gangguan penglihatan

Loya

Berpuasa beri kesan kepada kadar bacaan tekanan darah?

Sememangnya betul bahawa amalan berpuasa dapat membantu
menurunkan tekanan darah.

Pun begitu, dalam masa yang sama, tabiat itu boleh menyebabkan ketidakseimbangan elektrolit. Keadaan ini boleh membuatkan jantung
terdedah kepada aritmia
,
 atau ada masalah dengan irama mahupun
degupan jantung
 anda.

Pemakanan & tekanan darah saling berkait

Tabiat pemakanan anda boleh mempengaruhi kadar tekanan darah.

Bagi individu dengan
tekanan darah tinggi
, anda boleh menurunkannya dengan mengubah apa yang dimakan.

Amalan diet Dietary Approaches to Stop Hypertension atau DASH
 boleh membantu mengurangkan tekanan darah hingga 11 mm Hg.

Diet DASH rendah
lemak tepu
 dan kolesterol, tetapi mengandungi:

Sayuran

Buah-buahan

Produk tenusu
 rendah lemak

Bijirin penuh

Kawal garam bantu kurangkan kadar bacaan tekanan darah

Mengurangkan
pengambilan garam
 dalam makanan walaupun kecil jumlahnya dapat mengurangkan tekanan darah sebanyak 5-6 mm Hg.

Mengamalkan tabiat pemakanan
diet Mediterranean
 juga dapat membantu menurunkan tekanan darah. Ia sama dengan diet DASH, cuma lebih tinggi pengambilan lemak.

Lemak utama dalam diet Mediterranean adalah lemak tak tepu tunggal daripada kacang, bijian dan
minyak zaitun
.

Pengambilan makanan
 tinggi mineral berikut juga dapat menurunkan tekanan darah, seperti:

Kalium

Magnesium

Protein

Serat

Faktor yang mempengaruhi bacaan tekanan darah

Jika memantau tekanan darah di rumah, anda harus mengetahui terdapat banyak faktor boleh mempengaruhi bacaan, seperti:

Bersenam.
Ambil ukuran tekanan darah sebelum bersenam atau anda akan mendapat bacaan yang tinggi

Bersarapan.
 Pada waktu pagi, dapatkan bacaan tekanan darah sebelum bersarapan, kerana proses pencernaan akan menurunkan kadar bacaan. Jika perlu makan, tunggu selepas 30 minit selepas makan sebelum mengambil bacaan tekanan darah

Buang air.
 Pastikan anda mengosongkan
 pundi kencing
 atau ia akan menyebabkan bacaan anda tinggi

Alkohol, kafein dan tembakau.
 Untuk bacaan tepat, tunggu 30 minit selepas minum alkohol, kafein atau merokok

Saiz manset (
cuff
).
 Saiz yang tidak bersesuaian menyebabkan bacaan tidak tepat. Doktor boleh membantu menunjukkan cara memasang manset dengan betul

Pakaian.
 Untuk bacaan tepat, manset tidak boleh dipasang di atas pakaian, sebaiknya terus ke atas kulit lengan

Suhu.
 Dalam keadaan sejuk, bacaan tekanan dijangka akan meningkat

Kedudukan.
 Untuk hasil konsisten dan boleh dibandingkan, sentiasa gunakan lengan semasa melakukan pemeriksaan dan letakkan pada kedudukan yang betul. Elak daripada
duduk dalam keadaan menyilang kaki

Tekanan.
 Elakkan berada dalam
keadaan tertekan
 dan duduk dengan selesa sekurang-kurangnya untuk tempoh 5 minit

Bercakap.
 Elakkan bercakap semasa mengambil tekanan darah, atau ia akan meningkatkan kadar bacaan tekanan darah anda

Untuk memastikan anda mendapat bacaan yang tepat, bawa monitor tekanan darah di rumah ke klinik atau hospital setahun sekali semasa temu janji pemeriksaan. Ia membolehkan perbandingan bacaan dengan peralatan doktor dilakukan.

Baca juga:

Pemeriksaan doktor

Anda disarankan untuk melakukan pemeriksaan kadar bacaan tekanan darah sebagai sebahagian daripada temu janji doktor.

Bagi individu yang berusia 18 tahun, anda perlu melakukan pemeriksaan ini sekurang-kurangnya setiap 2 tahun sekali.

Sekiranya anda mempunyai risiko tinggi untuk mengalami tekanan darah tinggi atau
berusia lebih daripada 40 tahun
, lakukan pemeriksaan bacaan setiap tahun.

Anda disarankan untuk berjumpa doktor, jika:

Bacaan tekanan darah tinggi, di atas 120/80, dan belum didiagnosis hipertensi

Mempunyai tekanan darah yang seimbang, tetapi bacaannya melebihi julat normal lebih daripada sekali

Mempunyai kebimbangan ubatan tekanan darah menyebabkan kesan sampingan kepada diri


Tip Bercukur Dengan Selamat Tanpa Rosakkan Kulit

Kaedah untuk cukur bulu di badan mahupun muka berbeza mengikut pilihan dan keselesaan setiap individu. Bercukur menggunakan pisau cukur merupakan antara kaedah pilihan ramai kerana ia mudah dan cepat.

Jangka masa pertumbuhan bulu pula berbeza mengikut individu sama ada cepat atau lambat tumbuh.

Pisau cukur sering menjadi pilihan terutamanya bagi
kaum Adam untuk mencukur janggut, misai mahupun jambang
 kerana faktor murah, mudah dan cepat.

Untuk mendapatkan lebih banyak info tentang Habit Sihat, sila dapatkan
di sini.

Berapa kerapkah anda boleh gunakan pisau cukur sebelum membeli yang baharu?

Pisau cukur akan berfungsi pada tahap yang optimum sekiranya ia masih baharu dan tajam.

Ini kerana, pisau cukur yang tumpul mampu merengsa, menimbulkan ruam, radang malah
mencederakan permukaan kulit anda.

Oleh itu, pastikan pisau cukur anda cukup tajam sebelum menggunakannya bagi mengelakkan risiko yang tidak diingini.

Sekiranya ia sudah mula tumpul selepas beberapa kali penggunaan, sudah tiba masanya untuk anda membeli pisau cukur yang baharu.

Tapi bagaimana pula jika anda masih boleh tercedera ketika bercukur walaupun sudah menggunakan pisau cukur yang tajam?

Usah risau, artikel ini akan mengupas tip bercukur yang selamat agar risiko anda tercedera dapat dikurangkan.

Tip mencegah kesan sampingan akibat bercukur

Jangan bercukur selepas bangun daripada tidur

Salah satu t
ip yang bagus untuk diamalkan
 jika mahu mula mencukur adalah dengan elak melakukannya sejurus bangun daripada tidur.

Ini kerana keadaan kulit setelah bangun tidur tidak sesuai untuk anda bercukur.

Tahukah anda, muka ketika bangun tidur lebih cenderung untuk membengkak sedikit akibat
fluid retention
ketika anda sedang tidur?

Fluid retention
 ini boleh terjadi akibat beberapa faktor seperti:

Makan makanan yang terlalu masin

Posisi tidur yang salah

Stres dan kegelisahan

Situasi perubatan

Oleh itu, amat disarankan agar anda mula bercukur beberapa minit setelah bangun daripada tidur.

Bulu-bulu akan lebih dekat kepada permukaan kulit dan ini akan memudahkan anda untuk bercukur.

Mencuci muka sebelum bercukur akan bantu mempersiapkan kulit anda untuk proses bercukur.

Pakar mencadangkan agar anda mencuci muka dengan pembersih muka terlebih dahulu sebelum memulakan proses mencukur.

Ini akan membantu untuk membuang minyak serta sel kulit mati pada permukaan kulit terlebih dahulu, barulah
smooth
hendak bercukur, kan?

Untuk menjamin pengalaman bercukur yang lancar, anda juga boleh menggunakan produk pembersihan pracukur bagi mengelakkan risiko daripada terluka.

Gunakan air suam sebelum memulakan proses bercukur

Tip ini bertujuan untuk membuka pori pada permukaan kulit supaya lebih senang untuk anda bercukur.

Nak senang, mandi sahaja dulu menggunakan
water heater
di rumah anda kemudian baru mulakan proses tersebut.

Namun ingat, jangan tersalah buka air panas pula! Silap-silap boleh sakit nanti.

Jika anda mahu menyelitkan rutin penggunaan
shaving cream
ataupun sabun cukur dalam amalan bercukur, anda harus basahkan kulit terlebih dahulu sebelum meletakkan apa-apa produk.

Jika anda menggunakan produk berasaskan sabun, pastikan anda membeli produk yang berkualiti tinggi,

Ini kerana sabun yang kurang berkualiti akan mengeringkan lagi kulit anda lalu membuatkan proses untuk bercukur lebih sukar.

Cukur mengikut arah bulu, bukan bertentangan!

Anda dinasihatkan untuk mencukur bulu dalam keadaan yang
tidak bertentangan dengan arah pertumbuhan bulu.

Jika anda melakukan mengikut arah yang bertentangan, pisau cukur akan berisiko untuk menangkap bulu anda dan menariknya lebih jauh daripada permukaan kulit.

Ini boleh akibatkan pertumbuhan bulu-bulu anda kelak terperangkap di dalam kulit atau turut dikenali sebagai
ingrown hairs.

Ia akan dapat mengurangkan risiko anda terluka atau cedera akibat bercukur, dan teknik ini juga dapat mengurangkan pertumbuhan bulu yang terperangkap.

Selain itu, kaedah ini secara tidak langsung mampu membuat pengelupasan

permukaan kulit anda dengan mengurangkan jumlah sel kulit mati.

Proses mencukur juga akan menjadi lebih lancar kerana tiada rintangan di atas permukaan kulit.

Rumusan

Sebelum anda mulakan proses cukur bulu, pastikan peralatan mencukur anda dapat berfungsi pada tahap yang terbaik.

Selain itu, lakukan kaedah pracukur yang dikupas dalam artikel ini untuk mendapat pengalaman bercukur yang lancar dan tidak berisiko mencederakan kulit anda.


Bronkiektasis

Definisi

Apa itu Bronkiektasis?

Bronkiektasis adalah keadaan di mana tiub bronkus yang terletak di dalam paru-paru anda rosak secara kekal dan membesar secara tidak normal. Laluan udara yang rosak ini akan memberikan bakteria dan rembesan mukus peluang yang besar untuk berkumpul dalam paru-paru anda. Akhirnya, apabila bakteria dan mukus melepasi semua pertahanan perlindungan paru-paru, jangkitan dan penyumbatan di saluran pernafasan akan berlaku.

Bronkiektasis terjadi apabila dinding saluran pernafasan (bronkus) menebal akibat keradangan kronik dan / atau jangkitan dan menyebabkan mukus terkumpul.

Bronkiektasis tidak dapat disembuhkan. Tetapi anda boleh menjalani kehidupan yang normal dengan beberapa rawatan yang sesuai. Sebarang serangan bagaimanapun mestilah dirawat dengan cepat supaya bekalan oksigen tidak terputus ke seluruh badan anda.

Apakah kebarangkalian Bronkiektasis?

Kira-kira dua hingga tiga daripada seribu orang di UK mempunyai bronkiektasis. Malah, angka itu mungkin sebenarnya lebih tinggi, kerana sesetengah orang yang didiagnosis dengan keadaan paru-paru dalam jangka masa yang panjang juga dianggap mungkin mempunyai bronkiektasis. Lebih banyak wanita daripada lelaki yang mengalami bronkiektasis. Ia boleh menjejaskan pesakit pada mana-mana lapisan umur. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Bronkiektasis?

Tanda-tanda umum bagi bronkiektasis adalah:

Batuk dengan kahak berwarna kuning atau hijau setiap hari

Sesak nafas yang boleh bertambah teruk

Rasa lelah atau penat, terutamanya semasa serangan akut

Demam dan / atau menggigil, biasanya timbul semasa serangan akut

Berdehit atau bunyi bersiul semasa anda bernafas

Batuk berdarah atau kahak bercampur dengan darah, keadaan yang dipanggil hemoptisis

Sakit dada

Kulit menjadi berwarna biru

Penurunan berat badan

Keletihan

Penebalan kulit di bawah kuku dan kaki anda

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Bronkiektasis?

Jangkitan pada paru-paru anda. Ini adalah peneybab bronkiektasis yang paling biasa. Ini termasuklah jangkitan virus seperti influenza dan bakteria seperti
staphylococcus
 atau tuberkulosis.

Tersedut objek asing atau makanan

Humoral immunodeficiency
 (paras rendah protein yang melawan jangkitan dalam darah)

Penyakit radang usus (penyakit Crohn dan kolitis berulser)

Penyakit reumatologi (artritis reumatoid dan penyakit Sjögren)

Kekurangan Alpha1-antitrypsin (penyebab genetik bagi COPD pada sesetengah orang)

Penyakit paru-paru obstruktif kronik atau COPD

Jangkitan HIV. Kekurangan sistem imun manusia akan menyebabkan pendedahan kepada banyak penyakit berjangkit yang boleh membawa kepada bronkiektasis.

Tersedut kandungan asid perut

GERD (penyakit refluks gastroesofagus)

Aspergillosis bronkopulmonari alergik (sejenis keradangan paru-paru akibat alahan)

Faktor-faktor Risiko

Apakah yang meningkatkan risiko saya kepada Bronkiektasis?

Terdapat banyak faktor risiko bagi bronkiektasis, seperti:

Fibrosis sista (CF), di mana protein CFTR tiada atau tidak berfungsi dalam sel-sel bronkus

Mempunyai penyakit sistemik yang berkaitan dengan bronkiektasis seperti yang disebutkan di atas

Jangkitan paru-paru yang kronik atau parah (seperti tuberkulosis, atau TB) yang merosakkan saluran udara

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Bronkiektasis didiagnosis?

Doktor akan mendengar pada paru-paru anda untuk memeriksa apa-apa bunyi atau tanda yang tidak normal akibat penyumbatan saluran udara.

Ujian darah untuk mengenal pasti jangkitan

Ujian sputum (kahak) untuk mengesan sebarang virus atau bakteria

Pemeriksaan x-ray atau CT pada dada untuk mendapatkan gambaran paru-paru anda

Ujian fungsi pulmonari untuk mengetahui sejauh mana kelancaran udara mengalir ke dalam paru-paru anda

Ujian kulit
purified protein derivative
 (PPD) untuk mengesan tuberkulosis / batuk kering

Ujian
Aspergillus precipitins
 dan jumlah serum IgE, untuk mendiagnosis ABPA

Ujian saringan autoimun

Bagaimana pesakit Bronkiektasis dirawat?

Tiada ubat penyembuh untuk bronkiektasis. Tetapi jika anda menjalani rawatan segera, ini dapat membantu anda menangani keadaan ini dengan baik. Matlamat utama rawatan adalah untuk mengawal jangkitan dan rembesan bronkus. Ia juga penting untuk mencegah sebarang halangan pada saluran udara dan meminimumkan kerosakan paru-paru

Merawat bronkiektasis dengan antibiotik adalah perkara biasa kerana bakteria didapati sering menjangkiti bronkus.

Macrolides adalah sejenis antibiotik yang bukan sahaja membunuh jenis tertentu bakteria tetapi juga mengurangkan keradangan dalam bronkus.

Ubat pencair kahak. Ubat-ubatan ini sering diberikan melalui nebulizer, di mana ia dicampurkan dengan larutan garam hipertonik, diubah bentuknya menjadi wap berkabus, dan disedut ke dalam paru-paru. Ubat yang diberikan melalui nebulizer ini membantu mencairkan mukus dalam bronkus supaya ia dapat dibatukkan keluar dengan lebih mudah.

Peranti pencair mukus. Peranti ini mempunyai keupayaan untuk membersihkan mukus. Sebahagian peranti memerlukan pesakit untuk menghembuskan nafas ke dalam peranti yang dipegang dengan tangan, menyebabkan udara bergetar dan mengalir dalam bronkus, lalu membantu mencairkan mukus. Peranti lain pula boleh dipakai dan akan menggoncangkan dada untuk membantu melonggarkan mukus. Sila berbincang dengan doktor anda tentang peranti yang mana sesuai untuk anda.

Terapi oksigen

Rawatan hospital untuk serangan akut yang teruk

Terapi pembedahan

Terapi kortikosteroid

Suplemen makanan

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Bronkiektasis?

Gaya hidup dan kaedah pengubatan sampingan yang berikut mungkin membantu anda menangani bronkiektasis:

Pastikan anda mendapat rawatan awal. Ini akan membantu mencegah bronkiektasis daripada membentuk jangkitan paru-paru.

Apabila anda keluar rumah, elakkan daripada menghidu udara tercemar dan lindungi paru-paru anda daripada asap kimia.

Berhenti merokok adalah penting untuk kesihatan paru-paru secara keseluruhan.

Anda juga harus membawa anak-anak anda kepada doktor secepat mungkin untuk mendapatkan vaksin terhadap selesema, pertusis, dan campak, kerana jangkitan-jangkitan ini telah dikaitkan dengan kebarangkalian bronkiektasis di masa dewasa.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kanser Payudara Semasa Kehamilan, Adakah Bayi Akan SELAMAT Hingga Dilahirkan?

Walaupun kanser payudara semasa kehamilan adalah sesuatu yang jarang berlaku, namun, ia ada masanya ia tetap berlaku. Puncanya bukan kerana kehamilan, tetapi peningkatan tahap hormon mungkin mempercepatkan perkembangan kanser. Payudara anda, kebiasaannya akan menjadi lebih tebal ketika kehamilan, menyebabkan sukar untuk mengesan sebarang kelainan. Oleh kerana itu, pemeriksaan yang teliti terhadap payudara sepanjang tempoh kehamilan adalah penting.

Pemeriksaan doktor lebih kerap

Adalah amat disarankan kepada wanita hamil untuk melakukan pemeriksaan secara teratur semasa kehamilan, bukan sahaja untuk bayi tetapi juga untuk kesihatan anda sendiri. Selain mendapatkan pemeriksaan doktor untuk payudara, anda sendiri perlu melakukannya di rumah. Tanya doktor atau jururawat untuk memberikan arahan bagaimana untuk melakukannya. Jika terdapat ketulan atau benjolan yang mencurigakan pada payudara, anda perlu melakukan biopsi untuk menentukan apakah sebenarnya itu. Tisu sample dari benjolan itu akan dikeluarkan dan dihantar ke makmal untuk pakar dalam corak sel tidak normal melakukan analisis mencari sebarang sel kanser.

Tidak perlu menghentikan kehamilan

Kanser tidak akan membahayakan anak anda, tetapi rawatan kanser itu sendiri mempunyai kesan sampingan. Pembedahan dianggap rawatan paling selamat untuk kanser payudara semasa kehamilan. Jika anda sedang berada dalam trimester pertama atau kedua, doktor akan menasihati anda untuk mengeluarkan keseluruhan payudara anda. Sekiranya anda berada dalam trimester ketiga, doktor biasanya akan memilih untuk menyingkirkan benjolan yang mencurigakan. Semasa prosedur, doktor perlu mengeluarkan kelenjar limfa yang terlibat, jika ada. Kemoterapi perlu dilakukan pada trimester kedua untuk mengurangkan risiko membahayakan kepada bayi. Radiasi bukan satu pilihan kerana ia membahayakan bagi pembesaran janin. Kanser payudara pada tahap yang lebih tinggi memerlukan kedua-dua rawatan, pembedahan dan kemoterapi, yang akan meletakkan bayi pada risiko yang tinggi. Penyusuan adalah selamat melainkan anda sedang dalam rawatan kemoterapi. Adalah dinasihatkan untuk berbincang dengan doktor tentang keinginan anda untuk menyusukan bayi anda.

Kewujudan risiko daripada rawatan yang mungkin menjejaskan anak anda, menentukan sama ada untuk mendapatkan rawatan semasa kehamilan atau tidak selalunya menjadi pilihan yang sukar bagi seorang ibu. Sebelum melakukan sebarang keputusan, berbincang dengan keluarga dan doktor, bandingkan kelebihan dan kekurangan sebaiknya dan lakukan apa yang anda rasa betul untuk diri anda.

Hello Health Group
 tidak menyediakan nasihat perubatan, diagnosis atau rawatan.

Anda mungkin berminat untuk membaca artikel:

Tekanan Darah Tinggi dan Kehamilan

Simptom Kanser Payudara: Patut Anda Sedari

Lawan Lemak, Melawan Kanser Payudara


Makan Bawang Putih Bakar Campur Madu, Sedap Ke? Ini 5 Manfaat Jika Amalkan

Boleh dikatakan semua orang pernah
makan bawang.
 Ia antara bahan yang sering dimasukkan dalam masakan. Tetapi bagaimana dengan bawang putih bakar campur madu, pernahkah anda mencubanya?

Dikatakan memakan bawang putih yang dibakar bersama madu ini sebelum tidur menawarkan manfaat kesihatan tersendiri, benarkah?

Jika benar, apakah kebaikannya? Kalau ingin tahu mengenainya, teruskan membaca perkongsian artikel ini.

Untuk mendapatkan lebih banyak info tentang Pemakanan Sihat, sila dapatkannya
di sini.

Khasiat bawang putih bakar

Bawang putih panggang adalah ahli keluarga bawang yang lazat sama ada dimakan sendiri atau sebagai penambah rasa pelbagai jenis makanan.

Jika anda penggemar bawang putih yang dibakar, maka anda harus mengetahui bahawa ia bukan sahaja menyedapkan makanan tetapi turut menawarkan manfaat kesihatan.

Dibakar atau makan mentah?

Terdapat beberapa faedah bawang putih panggang berbanding jika memakannya secara mentah.

Bawang putih
 mentah sukar ditelan, manakala rasanya selepas dibakar menjadi lebih manis sedikit dan lembut – inilah kelebihan dari aspek rasa jika memilih untuk memanggangnya.

Juga dipercayai bahawa dengan mencincang serta memanggang bawang untuk tempoh singkat boleh merangsang dan membebaskan sebatian di dalamnya, yang juga menawarkan manfaat kesihatan.

Manfaat bawang putih bakar campur madu

Umumnya, bawang putih mengandungi vitamin A, vitamin B kompleks, vitamin C dan mineral seperti fosforus, magnesium, kuprum, kalium, iodin dan kalsium.

Tetapi apakah kelebihan pengambilan bawang putih bakar campur madu ini?

Dipercayai bahawa amalan tersebut jika dilakukan sebelum tidur berfungsi untuk menghapuskan toksin, semua virus karsinogenik yang membahayakan tubuh.

Khasiat lain adalah:

1. Melancarkan peredaran darah

Bawang putih bakar campur
madu adalah sumber antioksidan
 yang sangat tinggi. Ia dapat meningkatkan fungsi perut yang sangat penting untuk proses penyerapan zat besi.

Dengan penyerapan zat besi yang lebih lancar dalam badan, peredaran darah juga dapat berjalan dengan baik.

Selain itu, kandungan mineral dan vitamin dalam madu dan bawang putih juga sangat baik untuk meningkatkan kualiti darah yang sihat serta sangat digalakkan untuk diambil secara rutin setiap hari.

Baca juga:

2. Tingkatkan sistem imun, antara khasiat bawang putih bakar campur madu

Terdapat banyak kebaikan bawang putih panggang untuk kesihatan kulit dan badan apabila digabungkan dengan madu.

Kedua-dua bahan ini mempunyai banyak khasiat untuk mengekalkan kesihatan dan melawan beberapa penyakit seperti demam, menggigil, cirit-birit, selesema, jangkitan kulat dan juga gigitan serangga.

Ia disebabkan kandungan antioksidan yang tinggi dalam bawang putih dan madu.

3. Menguatkan kesihatan kardiovaskular

Satu lagi faedah memakan bawang putih panggang adalah ia meningkatkan kesihatan jantung dan
sistem kardiovaskular
 yang lebih kuat.

Jadi, penting untuk tidak membakar bawang putih terlalu lama dan elakkan daripada menggunakan
ketuhar gelombang mikro
, kerana ia boleh mengurangkan khasiatnya.

Bawang putih didapati membantu
menurunkan tekanan darah
. Oleh sebab itu, ramai doktor mengesyorkannya kepada individu yang mempunyai tekanan darah tinggi.

Selain itu, ia juga boleh
menurunkan kolesterol
 sebagai sebahagian daripada diet yang seimbang dan mencegah
arteri daripada tersumbat.

4. Baik untuk sistem penghadaman

Sekiranya anda
mempunyai masalah penghadaman
, seperti
sindrom kerengsaan usus
 atau penyakit refluks gastroesophageal, mengamalkan pengambilan bawang putih panggang dapat membantu mengatasi gejala seperti
pedih ulu hati
, loya dan senak.

Memandangkan bawang putih dibakar lebih lembut, ia akan mudah untuk ditelan jika anda
mengalami masalah pencernaan
 dan tidak akan mengganggu perut seperti bawang yang mentah.

Kelebihan bawang putih bakar campur madu #5. Mencegah kanser

Kanser merupakan salah satu jenis penyakit yang sangat berbahaya kerana boleh mengancam nyawa.

Untuk mencegah dan mengatasi penyakit yang membawa maut ini, anda boleh lakukan dua cara iaitu perubatan moden dan perubatan tradisional.

Salah satu rawatan tradisional iaitu gabungan bawang putih panggang dan madu ternyata mempunyai khasiat luar biasa yang boleh digunakan sebagai rawatan kanser.

Perubahan pada tubuh selepas makan bawang putih bakar

Selepas makan enam ulas bawang putih panggang sehari, anda akan melihat perubahan dalam tubuh seperti:

1 jam pertama
 – Bawang putih senang dicerna dalam perut dan seperti kebanyakan sayur-sayuran ia menjadi makanan yang sihat untuk badan.

2-4 jam
– Dalam tempoh masa ini, bawang putih melawan radikal bebas dan sel-sel kanser yang sedia ada dalam tubuh.

4-6 jam
 – Cecair berlebihan dan
 lemak badan
 tersimpan disingkirkan kerana metabolisme badan mula mengenali faedah yang diaktifkan oleh bawang putih.

6-7 jam
 – Proses melawan bakteria mula dilakukan kerana
sifat antibakteria
 bawang putih.

6-10 jam
– Tubuh akan dilindungi daripada pengoksidaan kerana nutrien telah memainkan peranan utama pada tahap sel.

10-24 jam
 – Selepas proses pembersihan mendalam, beberapa kesan kesihatan berikut akan berlaku:

Pengawalaturan paras kolesterol

Perlindungan daripada
masalah kardiovaskular

Menurun dan memperbaiki tahap tekanan darah

Imuniti diperkuatkan

Mencegah logam berat daripada memasuki tubuh

Kekuatan tulang
 bertambah baik

Tiada keletihan

Memanjangkan umur sel-sel

Rundingan doktor

Menarik juga khasiat bawang putih bakar campur madu, ini bukan?

Tetapi sekiranya mempunyai kebimbangan sama ada sesuai atau tidak untuk anda mengamalkannya, apa kata berunding dengan doktor terlebih dahulu untuk mendapatkan lebih kepastian, okay?


Kerap Alami Mimpi Basah? Ini Punca & Maksud Kejadian Ini!

Bangun sahaja daripada tidur, anda dapati seluar yang dipakai basah dan melekit dengan cecair air mani. Adakah anda
mengalami bermimpi
basah? Jika anda ingin tahu, mimpi basah adalah sekiranya anda
sedang atau sudah melalui fasa akil baligh
, maka anda mungkin mengalami fenomena ini!

Persoalannya, apa punca dan maksud ia berlaku kepada anda ketika sedang lena beradu pada waktu malam?

Jom sama-sama kita ikuti artikel untuk tahu tentang fenomena bermimpi basah ini dengan lebih mendalam lagi.

Apa itu mimpi basah?

Sebelum itu, adalah wajar untuk kita berkenalan dengan definisi sebenar berkenaan istilah ini terlebih dahulu.

Untuk pengetahuan anda, mimpi basah adalah satu mimpi berkenaan perlakuan seks yang mungkin akan menyebabkan kalian memancutkan air mani ketika tidur.

Juga dikenali sebagai
nocturnal emission
, anda mungkin sedar sudah mengalami mimpi berkenaan seks ketika sedang tidur, namun sukar untuk mengingatnya.

Persoalannya,
adakah semua orang mengalami mimpi basah
?

Adakah semua orang mengalami mimpi basah?

Jawapannya adalah ya kerana mimpi basah adalah salah satu daripada petanda bahawa anda sedang atau sudah melalui fasa akil baligh.

Mungkin ramai yang akan mengaitkannya dengan kaum lelaki sahaja kerana mereka adalah golongan yang sering mengadu mengalaminya.

Namun ketahuilah bahawa kaum wanita juga tidak terkecuali daripadanya kerana mereka juga boleh mengalami mimpi ini ketika sedang tidur.

Baik lelaki atau wanita, kedua-duanya mungkin akan mengalami mimpi basah. Namun, adakah
situasi ini normal
?

Mimpi basah adalah normal jika kerap mengalaminya?

Sebenarnya, mimpi basah adalah salah satu daripada fasa normal tumbesaran individu dan tiada apa yang boleh anda lakukan untuk mengelakkannya.

Sekiranya kalian terlalu kerap mengalaminya, ia tidak bermakna bahawa anda mempunyai sebarang masalah berkenaan fizikal atau mental.

Ada individu yang akan mengalaminya beberapa kali dalam seminggu sementara ada juga yang mengalaminya beberapa kali seumur hidup.

Jadi ia adalah normal dan tiada apa yang anda perlu risaukan tentangnya.

Normalkah jika tidak mengalaminya?

Ya,
ia juga adalah normal
kerana bukan setiap individu akan mengalami mimpi basah ini!

Sekiranya ia tidak pernah atau jarang sekali berlaku kepada anda, itu tidak bermakna fizikal dan mental anda mempunyai sebarang masalah.

Apa punca & maksud mimpi ini?

Mungkin akan ada individu di sekeliling mengusik anda yang mengadu mengalaminya sebagai seorang yang miang kerana sehingga membawa ke mimpi akan perkara sebegitu.

Sebenarnya ia tidaklah bermaksud sedemikian rupa kerana mimpi basah adalah berkaitan dengan apa yang sedang atau sudah berlaku
dalam tubuh badan
 anda.

Bagi seorang lelaki

Apabila seorang lelaki sedang atau sudah melalui fasa akil baligh, tubuh badan anda akan mula menghasilkan hormon testosteron.

Hormon ini kemudiannya akan membantu dalam
 proses penghasilan dan pengeluaran sperma
 bagi tujuan pembiakan pada masa akan datang.

Sekiranya anda belum berkahwin atau tidak aktif
melakukan aktiviti seksual seperti melancap misalnya
, maka sperma dalam air mani itu akan tersimpan.

Antara cara semula jadi untuk tubuh badan mengeluarkan ia adalah melalui mimpi basah!

Bagi seorang wanita

Bagi mereka yang bernama wanita pula, penjelasannya pula adalah lebih kurang sama sahaja bagi lelaki iaitu kerana kurang kerap melakukan aktiviti seksual.

Namun ia tidak mempunyai sebarang kaitan dengan hormon testosteron (hanya terdapat pada lelaki) sebaliknya hormon estrogen yang memainkan peranan.

Sekiranya anda sudah berkahwin atau sangat aktif melakukan aktiviti seksual seperti melancap misalnya, maka anda mungkin akan kurang mengalami mimpi basah.

Bagaimana untuk mengelak mimpi ini daripada berlaku?

Meskipun ada yang beranggapan bahawa ia adalah satu nikmat yang diberi secara percuma dan tidak mendatangkan sebarang kesan negatif, namun kadangkala ia juga wajar untuk dielakkan.

Sebagai contoh, kita sedang berpuasa dan sudah pasti tidak mahu jika air mani terkeluar ketika sedang tidur kerana itu akan membatalkannya.

Disebabkan itu, wujud pelbagai kaedah yang diilhamkan oleh individu untuk mengelakkan mimpi sebegini berlaku ketika sedang tidur.

Antara kaedah tersebut adalah:

Membezakan antara realiti dan imaginasi

Jangan berfikir tentang perihal seks sebelum masuk tidur

Muhasabah diri sebelum masuk tidur dengan meditasi

Mungkin bagi sesetengah orang ia akan berkesan namun menurut pelbagai kajian, ia adalah tidak efektif
!

Walaupun sesetengah orang mempunyai idea tentang bagaimana untuk mengelakkan mimpi sebegini daripada berlaku, tapi tidak ada strategi yang terbukti untuk perkara tersebut.

Menukar cadar dan membersihkan diri selepas itu mungkin memalukan atau menjengkelkan, tetapi perlu diingati bahawa mimpi basah adalah satu perkara yang agak normal.

Jika anda berasa tidak selesa tentang mimpi basah, sila bincang dengan orang dewasa yang anda percayai – ibu bapa, kawan karib, kaunselor atau pakar kesihatan anda.

Bercakap mengenai mimpi yang dialami adalah cara terbaik untuk membolehkan anda berasa lebih selesa dengan fenomena ini!


Biji Epal dan Sianida

Hampir semua orang menyukai buah epal – Buah yang lazat dan penuh dengan antioksidan yang membantu melawan radikal bebas. Walau bagaimanapun, selepas anda telah selesai dengan isinya yang manis, tinggallah biji hitam kecil dengan amygdalin. Apabila amygdalin masuk ke dalam saluran penghadaman manusia, ia bertindak balas dengan enzim dan melepaskan sianida.

Apakah itu sianida?

Sianida
(Cyanide)
 sering dikenali sebagai salah satu daripada racun dahsyat – ejen perang kimia dan satu cara untuk membunuh diri beramai-ramai. Larutan (termasuk amygdalin) sianida secara semula jadi terdapat dalam biji buah-buahan. Benih epal dilindungi oleh lapisan luar yang kuat yang tidak dapat dipecahkan oleh enzim pencernaan. Walau bagaimanapun, jika anda mengunyah biji benih sebelum menelannya, anda boleh mendapatkan sianida. Badan anda boleh menyingkirkan sedikit sianida. Walau bagaimanapun, terlalu banyak sianida boleh membahayakan. Keracunan sianida berlaku dengan pantas. Simptom utama termasuklah sesak nafas, sawan, dan tidak sedarkan diri.

Bolehkah benih epal membunuh?

Untuk mendapatkan dos sianida yang membawa maut, anda perlu mengunyah dengan teliti dan menelan kira-kira 200 biji epal, atau kira-kira 20 teras epal, yang dapat memberikan dos oral maut 1-2mg / dalam lelaki seberat 70kg. Oleh itu, agak mencabar untuk meracuni diri dengan biji epal. Tidak ada laporan berlaku hal sedemikian. Jika anda secara tidak sengaja makan satu atau dua biji, yakinlah bahawa anda selamat.

Jika tidak mengancam nyawa, adakah saya masih perlu mengelakkan biji epal?

Jawapannya adalah ya. Walaupun anda tidak mungkin akan mati daripada biji epal, lebih baik mengelakkannya. Kajian menunjukkan pendedahan minimum kepada sianida boleh membahayakan kerana ia boleh menyebabkan kerosakan kepada jantung dan otak. Dan bukan hanya epal, sianida juga boleh didapati dari benih buah-buahan yang lain. Amygdalin turut terdapat dalam aprikot (14.4 mg / g), ceri merah (3.9 mg / g), ceri hitam (2.7 mg / g), pic (2.2 mg / g), plum (2.2 mg / g), pear (1.3 mg / g), dan nektarine (0.1 mg / g). Hasilnya, anda mungkin mahu untuk mengelakkan makan biji buah-buahan ini.

Adakah minyak biji epal selamat?

Minyak biji epal diperbuat daripada pomace epal mentah – produk pemprosesan jus epal. Minyak biji epal bermanfaat untuk rambut dan kulit. Ia boleh digunakan sebagai minyak wangi, perapi rambut, atau salap kulit. Kajian menunjukkan bahawa minyak biji epal kaya dengan antioksidan dan agen anti-bakteria. Amygdalin wujud dalam kepekatan yang sangat rendah dalam minyak biji epal. Jadi, ia biasanya tidak berbahaya.


Terpaksa 'Ditidurkan', Guna Ventilator? Ini BAHAYA Sebenar Yang Menanti Pesakit COVID-19!

Berita mengenai pesakit koma atau terpaksa diletakkan dalam keadaan koma dan perlu mendapatkan bantuan pernafasan melalui ventilator bukanlah sesuatu yang baharu.

Walaupun ia mungkin sudah sebati dengan kita disebabkan tempoh pandemik yang terlalu lama, namun sebarang kematian disebabkan COVID-19 merupakan sesuatu yang
amat menyedihkan dan boleh meninggalkan kesan mendalam.

Baru-baru ini, kita kehilangan seorang penyanyi ikonik kesayangan ramai iaitu Siti Sarah Raisuddin. Pemergian beliau diiringi dengan doa oleh jutaan rakyat Malaysia dan juga manusia dari setiap pelusuk dunia.

Sama seperti Siti Sarah, ramai lagi pesakit koma angkara COVID-19 yang perlu ‘ditidurkan’.

Pesakit koma yang ditidurkan bukanlah orang lain melainkan ibu, bapa, anak, adik, kakak, atau sahabat seseorang. Semuanya tidak terlepas daripada menjadi mangsa wabak COVID-19 yang kian mengganas.

Mari ikuti penjelasan kami mengenai koma dan mengapa ada yang perlu ditidurkan untuk melawan COVID-19.

Apakah maksud pesakit koma?

Menurut NHS, koma bermaksud keadaan seseorang yang tidak sedarkan diri, tidak boleh dikejutkan dan tidak dapat memberi sebarang tindak balas terhadap keadaan sekeliling.

Selain COVID-19,
pesakit boleh koma
 disebabkan kecederaan pada kawasan kepala seperti kemalangan atau strok. Bukan itu sahaja, pesakit juga boleh koma disebabkan keracunan alkohol atau jangkitan pada kawasan otak (
encephalitis
).

Mata pesakit koma selalunya dalam keadaan tertutup dan mereka sukar untuk bertindak balas dengan keadaan sekeliling. Mereka juga tidak akan memberikan sebarang reaksi kepada bunyi atau rasa sakit.

Pesakit koma juga boleh bernafas dengan sendiri. Namun, ada juga yang perlukan bantuan mesin seperti ventilator.

Lama-kelamaan, pesakit akan mula sedarkan diri dan lebih sensitif terhadap keadaan sekeliling. Ada yang sedar selepas seminggu, ada juga yang mungkin memakan masa yang lebih lama.

Baca juga:

Makan Ubat Cacing Untuk Kuda Boleh Cegah COVID-19? Jangan Ambil Risiko, Ini Fakta Ivermectin!

Mantapkan Imun Badan Dengan Vitamin C, Tapi Betul Ke Vitamin D Boleh Turunkan Risiko COVID-19?

Mengapa pesakit COVID-19 perlu diletakkan pada ventilator dalam keadaan koma?

Disebabkan tidak ada ubat yang boleh merawat COVID-19, doktor hanya akan
memerhatikan simptom pesakit.

 Jika simptom pesakit menjadi semakin teruk, kemungkinan besar pesakit tersebut akan dimasukkan ke dalam ICU untuk pemantauan yang lebih rapi.

Menurut kajian setakat ini, 6% pesakit COVID-19 akan mengalami jangkitan yang serius. Malah, 1 daripada 4 pesakit COVID-19 mungkin memerlukan bantuan ventilator untuk bernafas.

Tetapi, apakah maksud ventilator?

Ventilator merupakan sejenis mesin yang membantu pesakit untuk bernafas jika mereka tidak mampu melakukannya sendiri. Selalunya, mesin ini dipanggil mesin pernafasan atau ‘respirator’.

Apabila kita menarik nafas dengan normal, oksigen akan masuk ke dalam paru-paru dan gas karbon dioksida pula akan dikumuhkan keluar dari badan.

Namun, berbeza pula dengan mereka yang menghidap COVID-19. Virus ini boleh membuatkan
saluran pernafasan mereka mengalami inflamasi.

Pesakit yang menghidap COVID-19 seakan-akan lemas kerana virus ini boleh menenggelamkan paru-paru pesakit dengan cecair.

Walau bagaimanapun, perlu diingat bahawa penggunaan ventilator atau alat bantuan pernafasan ini tidak dapat mengubati COVID-19.

Tetapi, ia dapat membantu pesakit untuk terus hidup sehinggalah paru-paru mereka boleh berfungsi dengan normal.

Malah, menurut kajian yang dilakukan oleh
Northwell Health
, pusat kesihatan terbesar di New York, kematian yang berlaku dalam kalangan pesakit yang dihospitalkan disebabkan COVID-19 secara amnya adalah sekitar 21%.

Namun, jumlah ini meningkat kepada 88% jika pesakit tersebut menerima ventilasi secara mekanikal.

Dapatan ini menunjukkan penggunaan ventilator kadangkala boleh membawa lebih banyak keburukan daripada kebaikan untuk pesakit COVID-19 yang kritikal.

Oleh sebab itu, pihak hospital sentiasa berjaga-jaga jika pesakit COVID-19 perlu diletakkan dalam keadaan koma dan menggunakan mesin ventilator.

Semua berisiko menjadi mangsa COVID-19

Tidak kiralah lelaki, wanita, tua atau muda, semuanya berisiko untuk dijangkiti COVID-19.

Malah, dengan
adanya mutasi baharu yang berlegar dalam masyarakat
 kita kini, tidak mustahil, orang muda dan golongan yang sihat serta selalu bersenam juga boleh menjadi mangsa.

Seorang pekerja kesihatan yang namanya tidak didedahkan mengakui kebenaran kenyataan di atas. Menurut beliau, dia merupakan seorang lelaki yang sihat dan selalu bersenam. Ketika dia dijangkiti COVID-19, dia berusia 30 tahun.

Namun, setelah 5 hari mengalami COVID-19, dia dimasukkan ke hospital dan terpaksa menjalani rawatan selama 68 hari di ICU. Menurutnya, dia diletakkan dalam keadaan koma dan perlu menggunakan ventilator.

Pesakit tersebut mengalami kegagalan organ dan tidak dapat sedarkan diri. Dia juga tidak dapat memberikan respons terhadap keadaan sekeliling ketika diletakkan dalam keadaan koma.

Bukan itu sahaja, setelah tersedar daripada koma, pesakit tersebut terpaksa menghadapi
kesan sampingan jangka panjang seperti diabetes
, sesak nafas dan hipertensi.

Ini tidak termasuk dengan sebarang trauma dan impaknya terhadap ahli keluarga pesakit koma.

Malah, dia juga mengakui hidupnya telah berubah selepas dijangkiti COVID-19. Berat badannya telah turun dengan mendadak dan kini perlu menggunakan
inhaler
. Dia juga cepat penat walaupun melakukan tugasan yang mudah seperti naik turun tangga.

Jelaslah COVID-19 merupakan penyakit yang serius dan boleh merubah hidup seseorang.

Artikel berkaitan:

Kesimpulan

Sebagai rakyat yang baik, kita haruslah menjalankan tanggungjawab kita. Malah, jangan sesekali pandang rendah mengenai jangkitan yang disebabkan oleh COVID-19.

Pemakaian pelitup muka, amalan membasuh tangan dan penjarakan sosial, semuanya memainkan peranan yang amat penting dalam
mencegah penyebaran COVID-19
. Sama jugalah dengan vaksinasi serta kepentingan untuk
mencapai imuniti kelompok.

Buka mata dan lihatlah sekeliling, berapa ramai yang sudah menjadi mangsa COVID-19 dan terpaksa diletakkan dalam keadaan koma dan bernafas menggunakan bantuan ventilator.

Jika kita tidak berhati-hati, tidak mustahil ahli keluarga kita akan menjadi mangsa seterusnya. Oleh sebab itu, setiap orang mempunyai tanggungjawab sendiri untuk mencegah penyebaran wabak ini.


Air Selusuh & 8 Cara Cepat Bersalin Ini Bahaya Jika Diamalkan

Apabila cukup tempoh 9 bulan anda mengandung,

 anda semakin menghampiri tempoh melahirkan anak. Pastinya pelbagai petua berkaitan kaedah memudahkan proses bersalin diberikan, antaranya penggunaan
air selusuh untuk ibu hamil
.

Untuk mendapatkan lebih banyak info tentang Kehamilan, sila dapatkannya
di sini.

Apa itu air selusuh?

Pada dasarnya, air selusuh merupakan air yang terkenal dalam kalangan masyarakat berbangsa Melayu. Ia merupakan air yang dibacakan ayat suci Al-Quran dan kemudiannya diberikan kepada ibu hamil dengan bertujuan untuk memudahkan proses bersalin.

Ini kerana ia dipercayai dapat memudahkan dan mempercepatkan proses bersalin selepas ibu yang hamil mula mengalami tanda-tanda nak bersalin atau kontraksi.

Fungsi air ini bukan sahaja untuk diminum, malahan boleh disapu pada perut.

Terdapat juga cara penyediaan yang merendam akar Fatimah (
rose of jericho)
yang kebiasaannya diperolehi dari Mekah.

Malahan ada yang menggunakan air zam-zam, minyak kelapa dara serta
minyak zaitun
 dalam proses penyediaan dan pembuatan air ini.

Benarkah air selusuh dapat percepatkan proses bersalin?

Secara saintifiknya, tiada kajian atau penyelidikan yang boleh membuktikan bahawa air ini boleh membantu mempermudahkan
proses kelahiran
.

Ia hanyalah ikhtiar yang bersandarkan kepada kekuasaannya Allah SWT. Oleh kerana itu, air ini menggunakan bacaan ayat-ayat Al-Quran.

Menurut Pakar Obsterik & Ginekologi, Dr Muhammad Izzat, terdapat penyediaan yang menggunakan bahan seperti akar fatima, akar kayu dan herba lain di dalam air tersebut.

Hal ini sekali gus menjadi, campuran dan gabungan air dengan tambahan bahan herba lain akan mewujudkan bahan kimia aktif.

Ia akhirnya menyebabkan hormon oksitosin – hormon yang
berkaitan dengan kontraksi rahim
 – muncul, dan membuatkan proses bersalin itu lebih cepat.

Kaedah orang dulu-dulu yang berbahaya

Mungkin anda pernah mendengar sekurang-kurangnya sekali satu kaedah orang dulu-dulu
tentang mempercepatkan bersalin
.

Ibu hamil juga mungkin akan menerima beberapa nasihat tentang perkara bagaimana yang perlu anda lakukan untuk memujuk bayi keluar tepat pada masa, atau lebih awal beberapa hari, contohnya:

Bawa kereta pada jalan berlekak-lekuk

Mogok lapar

Lakukan senaman

Jadi takut

Gunakan julap

Minum teh herba

Makan makanan pedas

Minum minyak jarak/ kastor

Wanita dalam pelbagai generasi selalunya menyebarkan mulut-ke-mulut tentang kaedah penggunaan minyak jarak, kerana ia akan menimbulkan masalah dalam usus anda, yang merangsang bahagian bawah tubuh anda dan mula untuk mengejang bagi melahirkan bayi.

Walau bagaimanapun, jika anda menggunakan kaedah ini apabila masa bersalin anda masih belum tiba, anda akan mengalami cirit-birit.

Anda perlu ingat kebanyakan cara orang lama bukanlah berdasarkan sains dan ia tidak semestinya berhasil.

Sesetengah cara juga malahan bukanlah sesuatu yang bijak. Lebih-lebih lagi cara mogok lapar, ia tidak bagus untuk anda dan bayi.

Adakah penggunaan air selusuh digalakkan kepada ibu hamil?

Bagi Dr Muhammad Izzat, beliau secara peribadinya
tidak mengalakkan ibu hamil
 meminum air ini disebabkan beberapa faktor, iaitu:

Pengambilannya mungkin memberikan risiko kepada ibu.

Penggunaan air ini sebenarnya seperti memaksa pintu rahim untuk terbuka sedangkan ia belum tiba waktunya untuk bersalin.

Meminum air ini boleh sebabkan kesakitan kontraksi yang teramat sangat, sedangkan pintu rahim masih belum terbuka.

Tingkatkan risiko komplikasi, bukan sahaja kepada ibu yang mengandung tetapi juga kepada bayi dalam kandungan.

Cepat bersalin secara saintifik

Sesetengah ibu hamil yang sedang menunggu kelahiran bayi mungkin mengalami proses
bersalin yang agak lambat dan memakan masa yang lebih lama
 berbanding dari yang sepatutnya.

Berikut adalah dua petua orang lama yang boleh anda cuba, yang secara saintifiknya dapat membantu mempercepatkan proses bersalin.

Kerap berjalan:

Aktiviti mudah ini boleh membantu ibu hamil menolak bayi anda ke kawasan pelvik disebabkan oleh graviti dan operasi di pinggul anda.

Tekanan bayi yang memberi kesan pada pelvik boleh merangsang servikal anda atau membantu anda terasa lebih kekejangan.

Urutan
:

Beberapa kajian menunjukkan bahawa urutan boleh meningkatkan tahap hormon oksitosin dalam tubuh anda dan merangsang kontraksi untuk kelahiran.

Jika anda tidak biasa dengan urutan, mediatasi atau juga pelukan dengan pasangan anda boleh membantu anda melepaskan tekanan dan meningkatkan tahap hormon oksitosin dalam tubuh anda.

Meskipun kaedah di atas adalah berasaskan saintifik; ia tidak bermakna bahawa doktor akan menasihatkan anda untuk mencuba salah satu daripadanya.

Secara semula jadi

Secara amnya, ibu hamil perlulah bersabar dan biarkan anda bersalin semula jadi, tanpa perlu dipaksa. Anda juga tidak perlu mengambil air selusuh sekiranya risau mengenai kesihatan diri dan kandungan.

Jika anda masih mempunyai sebarang soalan atau kekeliruan mengenai kaedah bersalin, bertanyakan kepada doktor atau pakar fertiliti untuk mendapatkan pandangan dan solusi.


Cirit-birit Antara Simptom Sindrom Zollinger-Ellison, Jadi Jangan Pandang Remeh!

Selalu alami sakit perut? Jangan pandang remeh kerana ia mungkin petanda sindrom zollinger-ellison. Jom ketahui lebih lanjut mengenai penyakit sistem gastrousus ini.

Untuk mendapatkan lebih banyak info tentang Sistem Penghadaman, sila dapatkannya
di sini.

Definisi

Apakah itu sindrom Zollinger-Ellison?

Sindrom Zollinger-Ellison (ZES) merupakan penyakit sistem gastrousus.

Pesakit yang mempunyai ZES akan membentuk ketumbuhan yang dikenali sebagai gastrinomas dalam pankreas dan duodenum (bahagian pertama usus kecil). Gastrinoma yang disebabkan oleh ZES akan merembeskan hormon gastrin.

Oleh kerana gastrin mempunyai
asid perut yang berlebihan
, pesakit ZES akan mempunyai ulser perut dan duodenum.

Apakah kebarangkalian untuk mengalami penyakit sistem gastrousus ini?

Sindrom Zollinger-Ellison adalah nadir.

Penyakit ini boleh berlaku pada setiap peringkat usia, tetapi pesakit selalunya didiagnosis di antara umur 20 dan 50 tahun.

Sila berbincang dengan doktor anda untuk maklumat lanjut.

Simptom

Apakah simptom sindrom Zollinger-Ellison?

Simptom yang biasa terjadi kepada sindrom Zollinger-Ellison adalah:

Sakit abdominal

Cirit-birit

Rasa tidak selesa, sakit mencucuk, dan sakit yang teramat pada bahagian atas abdomen

Pedih ulu hati dan asid refluks

Loya dan muntah

Pendarahan pada saluran pemakanan

Turun berat badan yang tak dirancang

Hilang selera

Mungkin terdapat beberapa simptom yang tidak dinyatakan di atas.

Jika anda mempunyai soalan berkenaan simptom tertentu, sila hubungi doktor anda.

Bilakah saya harus berjumpa doktor?

Anda harus berhubung dengan doktor anda sekiranya anda mempunyai sebarang masalah seperti:

Sakit yang membakar, mencucuk atau yang teramat pada bahagian atas abdomen

Loya / mual

Muntah

Cirit-birit

Baca juga:

https://wp.hellodoktor.com/penyakit-perut-gastrousus/selsema-perut/jenis-sakit-perut/

Punca

Apakah yang menyebabkan sindrom ini?

Punca sebenar sindrom Zollinger-Ellison masih tidak diketahui.

Tetapi aturan peristiwa yang berlaku kepada sindrom Zollinger-Ellison adalah jelas.

Sindrom ini bermula dengan pembentukan tumor (gastrinoma) pada pankreas anda, duodenum atau pada nod limfa sekitar pankreas anda.

Pankreas anda terletak di belakang dan bawah perut anda.
Ia menghasilkan enzim yang penting untuk pencernaan makanan.

Pankreas juga menghasilkan beberapa hormon lain termasuklah insulin, hormon yang mengawal paras gula di dalam darah.

Jus pencernaan daripada pankrea, hati dan hempedu bercampur di dalam duodenum, bahagian kecil bersebelahan perut anda.

Di sinilah pencernaan berada di kemuncaknya.

Tumor yang berlaku pada ZES terdiri daripada sel yang merembeskan gastrin dalam kuantiti yang banyak, yang mana akan menyebabkan perut menghasilkan asid yang berlebihan.

A
sid yang berlebihan akan mengakibatkan ulser peptic dan kadangkala cirit-birit.

Selain daripada penghasilan asid yang berlebihan, tumor ini adalah kanser (malignan).

Meskipun tumor ini membesar dengan perlahan, kanser ini boleh merebak ke mana sahaja – kebiasaannya ke nod limfa berdekatan atau hati anda.

Kaitan dengan MEN 1

ZES boleh menyebabkan satu keadaan yang boleh diwarisi yang dikenali sebagai
Multiple Endocrine Neoplasia Type 1
 (MEN 1).

Pesakit MEN 1 mempunyai tumor di kelenjar paratiroid dan di
kelenjar pituitari.

Kira-kira 25 peratus pesakit yang mempunyai gastrinoma adalah sebahagian daripada MEN 1. Mereka juga boleh mempunyai tumor di pankreas dan organ lain.

Faktor risiko

Apakah yang meningkatkan risiko saya terhadap sindrom Zollinger-Ellison?

Sekiranya anda mempunyai saudara terdekat, seperti adik-beradik atau ibubapa, yang mempunyai MEN 1, anda juga berkemungkinan mempunyai sindrom Zollinger-Ellison.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah sindrom Zollinger-Ellison didiagnosis?

Sekiranya doktor anda mengesyaki anda mempunyai ZES, dia akan menjalankan ujian darah untuk memeriksa paras gastrin yang tinggi (hormon yang dirembeskan oleh gastrinoma).

Dia juga akan menjalankan ujian untuk menyukat kadar penghasilan asid oleh perut anda.

Doktor anda mungkin akan menjalankan endoskopi terhadap anda untuk melihat kepada ulser.

Prosedur ini dilakukan dengan menggunakan tiub yang ringan dan fleksibel (endoskop) untuk melihat esofagus, perut dan duodenum anda.

Ini selalunya dilakukan bersama-sama ultrasonografi untuk mencari tumor tersebu.

Imbasan CAT, X-ray khas yang menyediakan imej melintang tubuh badan anda, juga boleh dilakukan untuk mengenal pasti gastrinoma.

Meskipun terdapat ujian-ujian ini, gastrinoma adalah sukar untuk ditemui.

Bagaimanakah sindrom Zollinger-Ellison dirawat?

ZES dirawat dengan mengurangkan penghasilan asid oleh perut anda.

Ubat yang dipanggil
proton pump inhibitors
 selalunya diberikan kepada pesakit ZES.

Ubat ini termasuklah, lansoprazole (Prevacid), omeprazole (Prisolec, Zegerid), pantoprazole (Protonix), dexlansoprazole (Dexilant), esomeprazole (Nexium), dan rabeprazole (Aciphex), menyekat penghasilan asid perut dan membiarkan ulser untuk sembuh.

Doktor juga boleh mempreskripsikan ubat yang dikenali sebagai H2-blocker, seperti cimetidine (Tagamet), famotidine (Pepcid), dan ranitidine (Zantac).

Walaupun begitu, ubat ini tidak begitu berkesan untuk mengurangkan asid perut.

Dalam sesetengah kes, pesakit mungkin memerlukan pembedahan untuk
ulser peptik
 atau untuk membuang gastrinoma. Sehingga 50% pesakit yang menjalani pembedahan dapat disembuhkan.

Bagi tumor yang malignan, rawatan radiasi dan kemoterapi mungkin dicadangkan.

Perubahan gaya hidup dan rawatan sampingan

Apakah perubahan gaya hidup dan rawatan sampingan yang boleh membantu saya menangani sindrom Zollinger-Ellison?

Sila berbincang dengan doktor anda untuk maklumat lanjut.

Jika anda mempunyai sebarang pertanyaan, sila berbincang doktor anda untuk memahami penyelesaian terbaik bagi anda.


Kerap Alami Pedih Ulu Hati? Jom Amalkan 7 Makanan Ini, Boleh Legakan Asid Refluks!

Selalu alami rasa pedih ulu hati? Mungkin disebabkan asid refluks. Apa kata anda cuba amalkan makanan yang boleh meneutralkan asid dalam perut ini.

Untuk mendapatkan lebih banyak info tentang Pemakanan Sihat, sila dapatkannya
di sini.

Masalah asid refluks

Asid refluks berlaku apabila terdapat asid dari perut naik kembali ke saluran
esofagus
.

Keadaan ini adalah normal untuk berlaku tetapi boleh menyebabkan komplikasi kesihatan lain seperti masalah pedih ulu hati.

Pemilihan makanan yang akan anda makan akan mempengaruhi jumlah asid yang dihasilkan perut.

Memakan makanan yang betul adalah kunci untuk mengawal
asid refluks
 atau penyakit refluks gastroesophageal (GERD), iaitu penyakit pencernaan kronik yang berlaku apabila asid perut atau kandungan perut mengalir kembali ke kerongkong anda.

Makanan yang boleh meneutralkan asid dalam perut

Keadaan ini berlaku mungkin disebabkan oleh asid perut yang menyentuh esofagus dan menyebabkan kerengsaan dan kesakitan.

Jika anda seorang individu yang mempunyai terlalu banyak asid, anda perlu mengambil makanan tertentu ke dalam diet pemakanan anda untuk mengawal masalah ini.

1. Sayuran

Sayuran secara semula jadi mempunyai kandungan lemak dan gula yang rendah, dan ini membantu mengurang asid perut.

Pilihan terbaik adalah termasuk kekacang hijau, asparagus, bunga kobis, sayuran berdaun hijau, kentang, dan juga
timun.

2. Halia salah satu makanan yang boleh meneutralkan asid dalam perut

Berfungsi secara semula jadi sebagai anti-radang, dan ia adalah rawatan semula jadi untuk pedih ulu hati dan masalah pencernaan yang lain.

Anda boleh tambahkan halia ke dalam minuman pilihan anda.

Baca juga:

3. Oat

Merupakan antara pilihan kegemaran bersarapan, seperti gandum dan mempunyai sumber serat yang baik.

Oat boleh membantu menyerap asid dalam perut dan mengurangkan simptom refluks. Pilihan lain seperti roti gandum dan
beras perang
.

4. Buahan bukan sitrus

Pilihan buahan bukan sitrus seperti tembikai,
pisang
, epal dan pear, adalah antara yang tidak akan mencetuskan simptom refluks berbanding buahan berasid seperti lemon dan nenas.

5. Daging tanpa lemak dan makanan laut

Daging seperti ayam, ayam turki, ikan dan
makanan laut
, adalah rendah lemak dan dapat mengurangkan simptom refluks.

 Anda boleh membakar, merebus, memanggang atau memasaknya mengikut selera anda.

6. Putih telur

Telur
 dalah pilihan yang baik sebagai
cara merawat asid refluks
.

Namun sebaiknya elakkan kuning telur kerana ia mengandungi kandungan lemak yang tinggi dan boleh mencetuskan simptom asid refluks.

7. Lemak sihat

Sumber makanan yang mengandungi lemak sihat adalah seperti avokado, kacang walnut,
minyak zaitun
 dan minyak bijan.

Kurangkan pengambilan lemak tepu dan lemak trans dan gantikan dengan pilihan lemak tidak tepu yang sihat ini.

Tiada makanan yang boleh menyembuhkan keadaan kesihatan ini. Namun dengan pengambilan makanan yang tertentu pastinya dalam mengurangkan kecenderungan untuk anda berdepan masalah asid refluks.

Untuk pertanyaan lebih lanjut mengenai makanan yang boleh meneutralkan asid dalam perut, berundinglah dengan doktor bagi mendapatkan lebih kepastian.